Jangan Dibuang Silica Gel Dalam Kotak Kasut, Rupanya Ini 8 Manfaatnya Yang Anda Tak Tahu

Haaa, setiap kali bila beli kasut atau botol ubatan jenis kapsul mesti dalamnya disertakan sekali paket kecil bertulis ‘Silica Gel’. Ia bukan disertakan saja-saja tau. Rupa-rupanya silica gel mengandungi bahan seperti silicon dioxide. Yang bertindak sebagai pengering atau bahan yang menyerap kelembapan. Ia dapat mengelakkan barang menjadi busuk atau rosak.
Walaupun paket silica gel tu tertulis ‘throw away’ tapi sebenarnya ia masih bermanfaat dan boleh digunakan untuk tujuan lain.

ANTARA FUNGSI LAIN SILICA GEL
1. MENJAGA BARANG PERHIASAN AGAR TETAP BERKILAU

Jika ingin memastikan barang kemas mahupun barang-barang perhiasan tetap berkilau. Letakkan silica gel ini didalam kotak atau bekas perhiasan tersebut. Seeloknya kotak perhiasan tersebut dari jenis fabrik bagi mengelakkan kelembapan yang membuatkan barang kemas/perhiasan jadi pudar dan tidak bersinar.
2. HILANGKAN BAU BUSUK PADA BEG SUKAN ATAU BEG GYM

Bagi yang suka bersukan dan pergi ke gym, silica gel ni sangat berguna. Sebabnya adalah, ia mampu menyerap kelembapan. Dan juga dapat melindungi kasut sukan. Ia juga dapat mengurangkan bau busuk serta menghapuskan bakteria pada kasut atau stokin yang diletak dalam beg tu.

3. BOLEH SELAMATKAN GAMBAR-GAMBAR LAMA

Walaupun zaman sekarang ni ramai orang simpan gambar dalam komputer, hard disk, dropbox, cloud dan sebagainya. Kenangan gambar-gambar lama yang telah dicuci tetap ada. Jika tidak dijaga elok. Gambarnya boleh ‘melekat’ dan rosak. Cara untuk selamatkan gambar-gambar penuh memori ini adalah dengan meletakkan gambar-gambar tersebut ke dalam kotak bersama dengan beberapa paket silica gel. Ia akan kekal kering dan mampu bertahan lama daripada kerosakan.

4. MENGERINGKAN HANDPHONE

Saat cemas, bila handphone terkena air. Memang panik dibuatnya. Hilang segala gambar, contact no dan benda penting ada dekat handphone tu. Lebih risau jika rosak dan langsung tak boleh digunakan. Jangan bimbang, cara mudah hanya perlu lap handphone tersebut. Masukkan silica gel dan handphone ke dalam plastik kedap udara (ziplock). Biarkan selama 5 hingga 6 hari dan lihat hasilnya.
5. BAJU JARANG DIGUNAKAN TAHAN LAMA

Salah satu cara untuk mengekalkan ketahanan baju-baju yang jarang digunakan adalah meletakkan sekali silica gel ketika menyimpannya. Baju-baju yang jarang digunakan seperti jaket, baju sejuk akan lebih tahan lama dan bau seperti baju baru jika diletakkan silica gel ini.
6. ALAT PENCUKUR TAK BERKARAT

Keadaan bilik mandi yang lembab dan basah menyebabkan alat pencukur mudah berkarat jika disimpan. Untuk pastikan alat pencukur ini tahan lama dan tidak berkarat caranya mudah. Hanya perlu letakkan alat pencukur ini dan beberapa paket silica gel ke dalam plastik kedap udara untuk memastikan ia kekal kering.
7. MENJAGA DOKUMEN PENTING

Kelembapan dapat membuatkan dokumen penting seperti surat beranak, geran rumah, geran kereta dan sebagainya mudah rosak dan berlapuk. Malah lebih teruk ada yang dimakan anai-anai. Meletakkan paket gel silica diantara dokumen-dokumen penting ini dapat membantu mengelakkan ia lembap dan kekal kering. Meskipun disimpan dalam waktu yang lama.
8. SEGARKAN SUASANA BILIK

Jika bilik mula ‘berbau’ tidak menyenangkan. Boleh cuba silica gel untuk menyegarkan ia kembali. Caranya hanya perlu keluarkan biji-bijian silica gel daripada paket kedalam bekas dan titiskan pati minyak essential kegemaran seperti ros, lavender, lemon dan sebagainya. Hasilnya bilik berbau harum dan lebih segar.
Selamat Mencuba!
Semoga perkongsian ini bermanfaat! Jadi selepas ini, janganlah buang silica gel ini ye. Manfaatkan untuk perkara-perkara tersebut.
Sumber: Danish Rayyan


Jangan Goncang Bayi Ketika Dukung, Risiko Anak Boleh Buta Akibat Shaken Baby Syndrome!

Sudah menjadi normal dalam kalangan kita apabila mendukung bayi, anda bertindak untuk menggoncang dan menghayun bayi seolah-olah tengah bermain bersama. Seronok memang seronok tetapi sebenarnya tindakan begini boleh membahayakan bayi!
Oleh itu, seorang doktor di laman Twitter tampil berkongsikan mengenai Shaken Baby Syndrome yang masih ramai dalam kalangan kita tidak tahu. Comel dan geram itu sudah semestinya tetapi pastikan keselamatan si bayi terjaga ya!

APA ITU SHAKEN BABY SYNDROME

Sindrom bayi yang digoncang atau juga dikenali sebagai trauma kepala yang kasar berlaku adalah disebabkan oleh kecederaan otak yang serius akibat gegaran. Jadi, amat penting untuk mengetahui bahawa dalam keadaan mendukung bayi, adalah disarankan untuk elak dari menggoncang bayi dalam keadaan yang kuat.

TANDA GEJALA SHAKEN BABY SYNDROME
Menurut pakar, antara gejala yang anda boleh perhatikan jika si manja mengalami shaken baby syndrome adalah:
-Kurang makan
-Kurang menyusu
-Muntah
-Sawan

Penting juga untuk ibu bapa yang menghantar anak-anak ke pusat asuhan untuk selalu mengawasi keadaan anak. Manakan tidak, sebelum ini kita sering dikejutkan dengan kes yang melibatkan pusat penjagaan anak-anak dan mengakibatkan kematian mengejut.

Tidak semua bayi yang mengalami Baby Shaken Syndrome ini maut tetapi bagi yang terselamat pula seringkali mempunyai masalah pembelajaran, cerebral palsy atau buta/separa buta.

*Jadi, setiap kali dukung bayi jangan pula terlampau menggoncang atau menghayun dengan terlampau kuat ye.
Sumber: Amirul Azhar


Jangan Goncang & Lambung Bayi Terlalu Kerap, Kesan Boleh Bawa Padah!

Sudah menjadi kebiasaan apabila bayi menangis, antara tindakan yang dilakukan oleh ibu bapa pastilah mengoncang atau melambung bayi mereka. Hal ini bertujuan untuk memujuk si kecil agar berhenti menangis.
Walau bagaimanapun, perbuatan mengoncang bayi itu boleh mendatangkan bahaya dan menyebabkan komplikasi serius terutamanya pada otak si cilik. Tabiat ini juga dipanggil sebagai Shaken Baby Syndrome. Ikuti Penerangan lanjut oleh Public Health Malaysia di bawah.

Baca juga: Jangan Risau Bila Anak Mudah Demam, Batuk & Selesema? Ini Penjelasan Pakar…
JANGAN GONCANG & LAMBUNG BAYI TERLALU KERAP

Bahaya goncang anak sewaktu bayi. Tahukah anda, perbuatan seperti:

– Melambung bayi
– Menggoncang bayi
– Senaman akrobatik bayi
Adalah sangat bahaya untuk bayi. Bayi mempunyai otak yang lembut dan otot leher yang lemah. Bayi juga mempunyai salur darah yang sangat halus.
Menggoncang bayi atau kanak-kanak kecil boleh menyebabkan otak menhentak dinding tengkorak dan menyebabkan salur darah terkoyak, pendarahan dan otak membengkak. Kesan lain adalah seperti patah tulang belakang, leher, dan juga kerosakan pada mata.

Shaken baby syndrome (SBS) kerap berlaku pada bayi berumur bawah 2 tahun. Namun ianya boleh berlaku pada kanak-kanak berumur 5 tahun.
Kebanyakan kes berlaku pada umur 6 -8 minggu dimana bayi kerap menangis. Penjaga yang stress akibat bayi yang kerap menangis atau untuk melepaskan geram adalah contoh paling kerap mengapa bayi digoncang.
Ada juga menggocang bayi kerana aktiviti fizikal yang kononnya memberikan senaman kepada bayi. Anda tidak sepatutnya menggoncang bayi dalam apa jua keadaan.
SBS adalah satu perkara yang serius dan boleh dikategorikan sebagai penderaan. Jika anda rasakan anak anda merupakan mangsa penderaan SBS, bawa kepada doktor untuk rawatan dan laporkan kepada polis untuk tindakan undang-undang.
KESAN APABILA BAYI DIGONCANG

– Otak bayi terhentak pada dinding tengkorak.
– Salur darah antara otak dan tengkorak koyak, pecah dan pendarahan.
– Darah beku menyebabkan tekanan. Otak boleh bengkak.
– Oto leher bayi masih berkembang. Jika digoncang, tulang belakang akan menekan pada saraf tunjang.
Sumber: Facebook Public Health Malaysia


Jangan Gopoh! Nak Anak Jadi Pandai, Rupanya Kena Ikut Cara Ini…

Tiada ibu bapa yang tidak mahu dikurniakan anak yang bijak pandai. Malah, anak yang mempunyai kelebihan ini seawal usia muda, sudah tentu menjadi kebanggaan keluarga.
Tatkala ibu bapa fokus mengejar kelebihan itu tanpa melalui proses yang betul, tanpa sedar anak kekurangan adab, ‘common sense’ dan sebagainya. Bak kata Puan Wawa Shauqi, anak ini ibarat sebuah rumah. Tergopoh-gapah membina rumah yang cantik tanpa asas yang kukuh akan menyebabkan rumah itu runtuh bila dilanda badai.

Baca juga: Elak Kena Ejek Di Sekolah, Anak Kena Amalkan 4 ‘Boundaries’ Ini
JANGAN MENGEJAR KEBIJAKSANAAN SAMPAI LUPA MENGAJAR ANAK ADAB

Paksa anak pandai cepat ni, macam paksa bina rumah. Kalau kita nak bina rumah, binalah bermula dari asas. Cacak asas pada tanah yang kukuh.

Buat apa kita tergopoh nak bina rumah cantik, tapi tak ada asas. Cantik mana pun direka, dibina dan dideko, bila angin kuat lalu, habis roboh rumah tu menyembah bumi.
Macam itulah kalau kita tergopoh nak persiapkan anak jadi pandai. TAPI TAK IKUT PROSES YANG BETUL. Muncullah produk-produk macam yang disebutkan puan Intan Izaida ni.
Pandai akademik. Tapi zero softskill. Low common sense. Hadap pelbagai mental health issues. Termasuk ketagihan. Begitulah.
INI PROSES BETUL DIDIK ANAK JADI PANDAI, KALAU ANDA IKUT NEUROSAINS
Gambar hiasan: TopTrendz.com
1. UMUR 3 TAHUN
Kalau ikut neurosains,
Umur 3 tahun, anak kena banyak main. Lompat, panjat, koyak kertas, renyuk span, main air, cedok pasir.
Bukan dihalang main dan didiamkan dengan gajet.
2. UMUR 4 TAHUN
Ikut neurosains,
4 tahun elok bergaul dengan alam. Lompat puddle, kutip serangga, asingkan dedaun, bentukkan tanah liat jadi sesuatu dan kecoh bercerita dengan kawan-kawan.
Bukan ditidakkan hak explore dunia.
3. UMUR 5 TAHUN
Ikut neurosains,
5 tahun kalau dia nak tolong kita buat kerja, bagi je. Biarpun hasilnya berkecah. Sepahnya lagi banyak kita kena hadap.
Bukan dibebelkan dan dimarah ketaksempurnaan hasilnya.
Gambar hiasan: ParentCircle.
4. UMUR 6 TAHUN
Ikut neurosains,
6 tahun kalau anak dah ada kesediaan untuk belajar, beri peluang untuk mereka belajar sambil bergerak.
Take a short break every 15 minutes. Allow them to learn using their all 7 sensories. Kalau belum bersedia, patah balik semula fasa apa yang mereka belum lalui.
Bukan dipaksa anak duduk diam atas kerusi dan tunduk hadap latihan berjam-jam lamanya.
5. UMUR 7 TAHUN
Ikut neurosains,
7 tahun masih di fasa pengukuhan akademik. Baru nak belajar duduk lama-lama atas kerusi, pegang pensel dengan betul dan mampu kekal fokus atleast 15 minit.
Dah boleh ikut arahan, reti guna duit belanja, boleh sabar beratur, bersosial dengan baik dan tau urus diri bila ke tandas.
Bukan diwajibkan pandai membaca dan hadap aras silibus yang melangit tinggi.
“KESIAN JADI ANAK ZAMAN SEKARANG…”
Gambar hiasan: YouAreMom.com
Tak dinafikan, ada mak ayah yang berjaya sediakan asas-asas ni lagi awal dari yang sepatutnya anak capai.
Bravo parents! Bila anak dah pandai, dia memang dah cukup semua asas tu. Kena topup sikit-sikit je lagi untuk ‘puzzle block’ anak tu lengkap.
Tapi yang menjadi masalah sekarang, sudahlah anak tak cukup asas. Dek perkembangan yang banyak diganggu skrin. Masuk sekolah, terus kena paksa pikul beban yang sebegitu besar.
Kesian jadi anak zaman sekarang sebenarnya. Tumbesaran dari kecil pun dah melawan fitrah dan keperluan perkembangan.
Saya sangat tabik pada parents yang follow pakar-pakar parenting di media sosial. Beria-ria berhabis masa, duit dan tenaga untuk belajar bab perkembangan anak-anak.
You are all amazing parents! Kadang-kadang segan pun ada. Sebab mereka lagi power apply ilmu pada anak berbanding saya yang menaip di media sosial ni.
To all parents,
Saya harap kita dapat bantu anak lalui proses perkembangan yang betul.
Semoga kita mampu teruskan jihad kita sebagai mak ayah untuk didik anak-anak kita jadi umpama sebiji rumah indah yang kukuh binaannya. Bukan hanya indah di pandangan, tapi juga selesa untuk didiami, Insya Allah.
Sumber: Facebook Wawa Shauqi


Jangan Guna Minyak Masak Berulang Kali, Rupanya Boleh Undang Risiko Salur Darah Tersumbat!

“Minyak ni okay lagi, guna lah nak goreng ikan…”
Mungkin ramai dalam kalangan kita mempunyai pendapat sebegini bukan? Mana tidaknya, baru dua kali sahaja guna minyak masak dan masih kelihatan elok, maka guna sahaja sekali lagi. Tunggu dulu! Sebenarnya, penggunaan minyak masak secara berulang-ulang kali adalah tidak digalakkan kerana boleh menjejaskan kesihatan.

Untuk penjelasan yang lebih lanjut tentang mengapakah perbuatan ini tidak digalakkan, jom baca huraian dari Dr.Samhan.
JANGAN GUNA MINYAK MASAK BERULANG-ULANG KALI!

Tahukah anda bahawa penggunaan minyak masak berulang-ulang kali dapat membahayakan tubuh kita sendiri. Menurut Dr. Samhan, jika anda suka menggunakan minyak masak secara ulang, andan berpotensi mendapat penyakit atherosclerosis iaitu saluran darah tersumbat!

Hal ini kerana, minyak masak yang sudah digunakan banyak kali akan meninggalkan sisa toksik dan makanan yang baru digoreng menggunakan minyak tersebut akan menyerap toksik berkenaan.

MAKSIMUM GUNA DUA ATAU TIGA KALI SAHAJA
Menjadi kebiasaan apabila kita tidaklah mahu membazirkan minyak yang digunakan hanya sekali. Oleh itu, pakar memesan bahawa maksimum penggunaan semula minyak masak hanyalah sebanyak dua atau tiga kali sahaja. Namun, jika minyak digunakan untuk menggoreng haiwan berdarah dinasihatkan untuk digunakan hanya sekali sahaja.

Namun, bagi menjaga kesihatan kita juga dinasihatkan untuk mengurangkan makanan bergoreng di luar rumah. Bukan tidak percaya tetapi khuatir minyak masak telah dikitar semula penggunaan bagi menjimatkan kos.

Sumber: Dr. Samhan


Jangan Hanya Harapkan Isteri, Para Suami Kena Tahu Cara Nak ‘Bonding’ Dengan Anak

Ternyata bukan ibu sahaja yang memainkan peranan yang penting dalam perhubungan dengan anak, tetapi ayah juga penting. Mungkin jarang untuk para ayah meluangkan masa dengan anak-anak kerana jarang berada di rumah. Tetapi, ayah-ayah di luar sana perlu tetapkan sedikit masa untuk diluangkan bersama anak-anak supaya ‘bonding’ kekeluargaan itu menjadi kukuh.
Seperti mana yang dikongsikan oleh Puan Adlil Rajiah di laman Facebooknya, dimana beliau terjumpa seorang ayah yang membawa anak-anak keluar di hujung minggu supaya isteri dapat berehat dengan aman! Menarik bukan? Jom kita baca.

http://www.alarab.co.uk/
This guy greeted me and introduced himself as my “big fan” when i was hanging out with sister at Aeon Shah Alam.  Tapi lepas beberapa minit berbual,  end up saya pulak yang terkagum dan ter-convert jadi big fan beliau. He was there to spend some alone time with his son at a bookstore, while letting his wife rest and have her me-time at home. Saya masa dengar tu, macam “Mamat ni dari planet mana ni?” So one of a kind!

Bertambah terkesima bila dia cakap “My wife tu suri rumah. Siang malam buat kerja rumah dan layan anak. So bila saya ada masa lapang, saya akan pastikan isteri dapat rehat dan buat apa saje aktiviti yang dia suka tanpa gangguan saya dan anak. Saya tak rugi apa pun. Dapat bonding one-on-one dengan anak.” MasyaAllah, Syurga lah untuk awak. Bayangkan kalau semua suami atas mukabumi ni thoughtful dan helpful macam ni? Mesti kadar wanita meroyan dan stress akan menurun. Dan kadar keretakan rumahtangga juga pasti menurun. Dan kadar keguguran rambut suami jugak pasti berkurangan. Happy wife, happy life. Kan?

commons.wikimedia.org
Plus, bila para suami rendahkan ego dan spend some alone time dengan anak-anak macam ni,
 ia bukan saje bagi kebaikan kepada isteri untuk berehat dan ber”me-time”.Tapi juga memberi high-impact kepada perkembangan anak-anak. Menurut kajian, ada 5 perkara yang anak-anak akan dapat bila mereka sentiasa dapat rutin one-on-one session dengan si bapa, tanpa kehadiran si ibu.
5 Kebaikkan One-To-One Session Anak dan Bapa
1) Mempunyai IQ yang lebih tinggi. Anak-anak yang dapat penglibatan secara langsung daripada bapa dalam setiap fasa perkembangannnya, akan lebih berdayasaing dan bijak.
2) Mempunyai self-esteem dan nilai diri yang lebih tinggi.
3) Kurang terlibat atau terpengaruh dengan masalah sosial, dan mempunyai kawalan emosi yang lebih baik.
4) Mempunyai perkembangan saraf, deria, dan fizikal yang baik.
5) Lebih faham tentang the teory of life, dan lebih bijak dalam membuat keputusan.
http://tech4kids.com/
Bonding Ayah dan Anak
Dan ini pula 3 perkara yang si bapa akan dapat bila sentiasa bonding time dengan anak-anak:
1) Bapa yang luangkan sekurang-kurangnya 20 minit setiap hari bersama anak-anak akan lebih gembira dan lebih productive di tempat kerja.
2) Mempunyai good sense of coordination and orientation, sama ada di tempat kerja atau di rumah. Diri dan hidup anda akan lebih terurus!
3) You will be better at expressing love and emotions. Macam yang kita tahu, majority kaum lelaki, kurang mengekspresi perasaan sebelum mempunyai anak. Tapi lepas ada anak dan kerap luangkan masa bersama anak, kaum bapa akan lebih bijak dalam mengekspresi kasih sayang dan ada good sense of empathy. Tengok anak orang lain pun boleh teringat anak sendiri. Kan?
http://stanseljourney.blogspot.my/
Haa…So tak rugi pun sebenarnya untuk para bapa rendahkan ego dan allocate sedikit masa senggang untuk bersama anak-anak. Lagi menguntungkan ada lah. And to the man in this photo (sorry lupa nama) thank you for being you, and being a good example to all of us. Please know that, your family are the luckiest human beings on earth to have you as their leader. Semoga keluarga anda terus menerus mendapat kasih sayang Allah.
Sumber Facebook : Adlil Rajiah


“Jangan Ingat Kemas Beg Tu Senang”- Jangan Pertikai Tugas Isteri Bila Kemas Beg Balik Raya

Situasi yang sering-kali berlaku kepada isteri sewaktu membuat persediaan kelengkapan pulang beraya, sudah semestinya diserang sakit kepala kerana perlu memikirkan segenap perkara.
Sama situasinya seperti luahan seorang wanita yang dikongsikan oleh Fazzlan di Facebooknya. Wanita itu, meluahkan pelbagai ragam keluarganya yang menghiburkan hati apabila tiba waktunya mengemas beg pulang ke kampung bagi meraikan Hari Raya Aidilfitri.

Baca juga: “Toilet Tak Tutup Pun Jadi Punca Gaduh”- Ini 9 Kesalahan Bila Suami Isteri Sedang Berbincang
“JANGAN INGAT KEMAS BEG TU SENANG”- JANGAN PERTIKAI TUGAS ISTERI BILA KEMAS BEG BALIK RAYA

Bab kemas beg jangan bagi tekanan banyak benda kat kepala nak kena bawa hahaha kredit pada tukang taip kelakor ni.

JANGAN PERTIKAI APA ISTERI BUAT BILA BERKEMAS BEG
Jangan kau pertikai apa bini kau buat. Jangan ingat kemas beg tu senang. Lagi-lagi anak dah berderet-deret.
Walaupun kemas beg tu like kemas BEG je, tapi ia merupakan task paling mencabar bagi seorang isteri. Dia perlu fikiran yang tenang, mood yang stabil, fokus yang bertumpu dan masa yang optimum untuk lakukan task tu dengan baik.
MARI MULAKAN DENGAN KATEGORI BAJU
Gambar hiasan – Keluarga
Jangan kau fikir semua baju adalah BAJU.

Baju ni ada banyak jenis baju.
Baju balik kampung.
Baju untuk masak di malam raya.
Baju pagi raya.
Baju ke dapur pada hari raya.
Baju berjalan ke rumah saudara.
Baju casual di malam hari pada hari raya.

Tu baru kategori baju isteri tu sendiri.
SABAR JAP BARU NAK MASUK BAB TUDUNG
Belum masuk tudung. Tudung jangan kau ingat satu jenis je.

Ada tudung sarung untuk ke dapur.
Ada shawl nak pakai pagi raya.
Ada tudung bawal nak match dengan baju casual.
Inner tudung.
Anak tudung.
Pin tudung.

PIN TUDUNG PUN BANYAK KELAS TAU
Gambar hiasan – Pinterest
Pin ni pun ada banyak kelas.

Pin kat telinga kena tajam.
Pin kat dagu kene kecik.
Pin kat bahu kena besar sikit.
Pin kat baju kebaya kena besar gedabak.
Pin baju biasa tu pun kena ada takut kain longgar hahaha.

BAJU ANAK-ANAK TAK DILUPAKAN JUGA
Belum baju anak. Uiii..tu lagi banyak jenis.

Baju raya.
Baju bila dah tengah hari.
Baju tidur.
Baju ganti kalau baju raya dah comot.
Baju kalau tido dalam aircond.
Baju untuk turn tidur rumah yang takda aircond.
Baju berlubang, baju takde lubang.

Tu kalau seorang anak. Kalau ada 5?6? hahaha.
PAKAIAN SUAMI PUN ISTERI TOLONG FIKIRKAN
Suami punya pun dia kena fikirkan jugak. Bukan takat baju melayu je. Butangnya, sampin nya, songkoknya.
Itu baru baju.
Baju tu pulak ada dekat 20 pasang yang dia dah siap iron. Siap congak hari pertama baju ni, hari kedua baju ni.
Kalau seminggu kau balik kampung, ha memang nak roboh lah handle tangan kat ceiling kereta tu dia sangkut. Silap haribulan boleh melengkung bumbung kereta.
Belum dia nak bawa balik kipas, tilam, bantal selimut, extension, ubat nyamuk letrik dan segala keperluan alat tidur agar tidur suami dan anak-anak lena.
Iron pun dia bawak weh!
JANGAN RISAU KASUT PUN SAMA
Kasut?

Ha..ada kasut raya.
Ada kasut kalau nak pergi pasar kat rumah mak nanti.
Ada kasut kalau nak jalan jauh.

PANJANG LAGI SENARAI TU…KUIH RAYA & KELENGKAPAN MANDI
Gambar hiasan – Says
Hmmm. Fuh! Itu sahaja. Itu sahaja? Belummm. Kuih raya, kerepek raya, kek lapis, kek coklat, serunding, dodol.
Ha mandi macam mana mandi. Sabun mak, sabun anak, sabun bapak tak payah. Dia tibai je sabun apa-apa yang ada dalam bilik mandi tu karang.
Shampu, ubat gigi, berus gigi, semua tu mesti cukup. Tak ada nak main sebat sahaja orang lain punya walaupun dalam bilik air rumah mak tu karang ada dekat 10 jenis sabun mandi sebab semua orang bawak sendiri punya haha.
Ha ok cukup dah kot. Nak meletup dah pun beg tu ha. Eh…ada lagi!
TANPA ALAT SOLEK TAK BERSERILAH DI PAGI RAYA
Barang make-up. Bedak anak, bedak mak, shaver bapak, minyak rambut bapak, deodoran aih semualah. Ketip kuku pun dia bawak, cotton bud dan penyepit bulu ketiak pun ada. Entah bila dia ada masa nak proses pun tak tahu hehe.
ADA LAGI PERALATAN LAIN, SABAR JELAH
Charger handphone. Itu kalau dia tak ingat memang takda la bercaj handphone tu karang.
Dan… Dia siap ada plan kontigensi.
Bawak panadol, minyak angin, blood pressure meter, home thermometer, mopiko, tiger balm. Takut anak demam lah takut anak kena gigit sengkenit lah. Macam-macam.
Jarum jahit pun ada, benang dan gunting. Takut tertetas jahitan dekat ketiak ke tercabut butang baju raya anak ke. Ha okay, ada dah semua. Fuhhh! Legaa. Ok zip beg!
SUAMI PULA BUAT APA YA?
Suami kerjanya apa? Angkat sahaja beg banyak-banyak tu susun dalam kereta. Jangan cakap apa-apa. Angkat, susun dan senyum.
Kredit Via Izyan Izdihar Shaarani
TIPS ‘PACKING’  BARANG KELENGKAPAN PULANG BERAYA, TAK PERLU BAWAK ‘SELORI’ BEG!
Gambar hiasan – Sirap Limau
Nak tahu tak tips ‘packing’ barang kelengkapan pulang beraya? Tak perlu nak pening kepala kalau anda mengikuti tips ini. Daripada kelengkapan pakaian raya hinggalah ke keperluan lain yang disangka tidak diperlukan tetapi begitu penting.
Sesuai guna tips ini jika berada di kampung berhari-hari. Tambah pula, yang mempunyai keluarga besar sangat mencabar ya. Jadi, jika anda ingin mengetahui tips ‘packing’ barang kelengkapan pulang beraya tanpa bawa beg ‘selori’ dengan lebih lanjut, jangan lupa tekan pautan di sini.
Walaupun, tips tersebut digunakan untuk pergi melancong tetapi konsepnya masih sama dan sangat membantu. Semoga bermanfaat!
Sumber: Facebook Fazzlan via PerakAjerr


“Jangan Kecam Tengok Parents Bawa Anak Keluar Main, Anak-Anak Pun Penat”

Kelonggaran SOP bagi kawasan Lembah Klang merupakan satu berita gembira buat ibu bapa yang sudah lama tidak membawa anak-anak mereka keluar ke taman dan melakukan aktiviti riadah.
Anak-anak yang sudah lama terkurung pasti emosi dan perkembangan agak terganggu kerana hanya melakukan aktiviti dalam rumah sahaja.

Menjengah ke ruangan Instagram milik pengacara TV, Mya Zulfikli, dia meluahkan pendapat tentang kesihatan dan perkembangan mental si kecil sama penting seperti kesihatan fizikal.
Baca juga: “Latihlah Diri Jadi Ibu Bapa Yang Mudah Terhibur Dengan Anak….”

“JANGAN KECAM TENGOK PARENTS BAWA ANAK KELUAR”
Menurut Mya, tidak dinafikan virus Covid sememangnya sangat bahaya namun jika melihat parents membawa anak-anak bermain di taman, memijak rumput dan pasir, janganlah terus menghukum dan menlontarkan kecaman. Hal ini kerana anak-anak juga sudah terlalu penat duduk di rumah dalam jangka masa yang panjang.

Tambahnya lagi, tidak semua orang bernasib baik mempunyai rumah besar yang memberi kebebasan untuk anak-anak berlari di rumah kerana jika mereka yang tinggal di rumah flat atau rumah yang tidak mempunyai halaman besar cara terbaik adalah dengan membawa anak-anak turun ke bawah dan bermain taman.

“ANAK-ANAK DAH LAMA TAK TENGOK DUNIA LUAR”
Ruangan komen posting tersebut dibanjiri komen-komen daripada kaum ibu yang turut bersetuju dengan luahan Mya. Walau bagaimanapun, SOP jangan lupa ya. Sentiasa jaga jarak dan kebersihan diri.

Sumber: Instagram Mya Zulkifli


Jangan Lajak Servis Kereta & Guna Minyak Hitam Tiruan, Patutlah Enjin Kereta Kotor Teruk!

Sedia maklum minyak hitam atau pelincir kereta berfungsi untuk melancarkan pergerakan enjin. Jika kereta tidak diservis mengikut jadual akan menyebabkan enjin kereta kelihatan terlalu kotor. Di mana, kos servis kereta lebih mahal daripada menukar minyak hitam.
Bahkan, minyak hitam tiruan juga boleh menyebabkan enjin bermasalah kerana kualitinya yang rendah. Oleh itu, anda digalakkan menggunakan minyak hitam yang berkualiti dan tidak melajakkan waktu servis kereta untuk elak masalah lebih teruk dihadapi kereta anda.

Baca juga: Rupanya Ini Cara Betul Pasang Cangkuk ‘S’ Gelang Emas, Barulah Tak Jatuh!
JANGAN LAJAK SERVIS KERETA & GUNA MINYAK HITAM TIRUAN, BUAT ENJIN KERETA KOTOR TERUK!

Beza enjin kereta yang terjaga dengan enjin kereta owner cuma tahu start kereta jalan. Min nak kongsi cara elakkan enjin korang kotor macam ini!

Punca enjin boleh jadi kotor macam ini cuma satu je, minyak hitam (enjin). Sama ada ditukar tak ikut jadual, atau minyak tiruan.
3 JENIS MINYAK HITAM KERETA
Gambar hiasan.
Minyak hitam kereta ni ada 3 jenis dengan jadual penukaran yang berbeza.
1. MINYAK MINERAL
Setiap 5,000KM atau 4 bulan. Biasa ni minyak yang paling murah. RM50-70 dah boleh dapat.
2. MINYAK SEMI-SINTETIK
Setiap 7,500KM atau 6 bulan. Harga minyak ni biasa dijual antara RM80-140 bergantung pada jenama minyak.
3. MINYAK FULL SINTETIK
Setiap 10,000KM atau 9 bulan.
Harga minyak ni biasanya dijual antara RM120-180. Berbeza ikut jenama.
JANGAN LAJAKKAN WAKTU SERVIS KERETA, KOS REPAIR LEBIH MAHAL NANTI!
Jadi bergantung kepada jenis minyak yang korang guna, sebolehnya janganlah korang ‘lajak’ servis kereta korang.
Kos servis minyak ni, tak mahal mana kalau nak dibandingkan dengan kos nak repair enjin kereta korang kalau rosak sebab lajak servis.
Dan yang paling penting, elakkan lah daripada terbeli minyak tiruan. Sesetengah minyak tiruan di pasaran, bukan setakat kualiti rendah, tapi minyak yang dijual adalah minyak enjin lama yang dikitar semula. Yang kemudiannya dipek semula dan dijual.
Min tak boleh nak suggest, jenis minyak mana, jenama mana yang terbaik. Tapi min sendiri, min prefer tukar full sintetik. Tak perlu nak kerap servis.

Ni contoh gambar ‘oil sump’ yang teruk. Kalau tadi gambar atas, ini min share gambar bawah.
Bila oil sump berkeladak macam ni, minyak nak pam pusing pun susah. Bila susah, enjin tak ada proper lubrication. Lama-lama enjin pun rosak.
Sedikit pesanan masyarakat dari min, sentiasa servis kereta anda ikut jadual bagi mengelakkan kerosakan yang lebih besar di masa akan datang.
Semoga perkongsian ini memberi manfaat kepada pemilik kereta di luar sana!
Sumber: Twitter Carput


Jangan Leka, Penting Mak Ayah Jaga Percakapan Dalam Kereta Jika Bersama Anak-Anak

Sebelum memasuki dunia lebih remaja dan dewasa, anak-anak mempelajari pelbagai benda ketika umur masih kecil. Lebih merisaukan apabila apa yang kita lakukan akan mereka contohi. Oleh itu, setiap percakapan dan perbuatan haruslah yang baik-baik dan positif sahaja agar tidak mempengaruhi anak terutamanya jika berada di dalam kereta kerana gelagat sebenar ibu bapa boleh dilihat ketika memandu.
Baca juga: Perangai Ibu Bapa Mengumpat Anak Sendiri Ibarat ‘Makan Daging’ Mereka…

JANGAN LEKA, PENTING MAK AYAH JAGA PERCAKAPAN
Anak ni belajar macam-macam dalam kereta. Tergamam saya bila ada budak yang baru berumur 4 tahun jagung dah pandai marah kawan yang lebih tua 2 tahun dari dia.

“Bodoh, tak nampak ke?”

Puncanya basikal mereka berlaga dan tersangkut di bahagian roda sokongan. Tak serius mana pun, tiada yang cedera tapi ledakan emosi marah dia tu sangat jelas kelihatan di muka. Ketat dan kelam mukanya. Melihat raut wajah yang kemerahan dan ketap bibir tu buat saya makin takut nak bercakap bukan-bukan depan anak. Terutamanya ketika di dalam kereta, aduh!
Orang kata personaliti seseorang masa di luar kereta dan dalam kereta ni jauh berbeza. Saya pun sama je, kadang-kadang terlepas kata-kata kasar bila ada kereta yang kurang ajar potong Q sesuka hati. Kadang-kadang rushing sangat sampai nampak semua kereta lain gerak macam siput. Aduhai.. nyesal sungguh la.

Memang tak di nafikan bila masuk sahaja kereta mesti datang aura ‘nak cepat’ walaupun tiada urusan penting pun.
Dan mesti ada rasa jalan itu kita ‘punya’ tak boleh mengalah dengan orang lain hatta ambulance sekalipun.
Bila perkara yang tak di jangka berlaku kita cepat melatah. Nampak kereta potong Q kita maki, kereta keluar tak bagi signal kita kata bodoh. Seolah-olah kita ni tak pernah potong Q dan tak bagi signal pula. (Kata kat diri sendiri)

Selain dari rumah anak kita sebenarnya banyak belajar tentang akhlak, moral, etika dan bahasa di dalam kereta.
Walaupun masa dalam kereta mereka nampak sibuk memanjat, berguling, tengok hp tapi sebenarnya mata dan telinga mereka duk catit duk salin setiap gerak laku kita.
Kita korek hidung berapa kali pun diorang boleh tahu. Seriusss! Kereta ni macam perpustakaan bergerak untuk anak kita. Setiap perjalanan tu adalah pengalaman baru bagi mereka. Banyak sebenarnya ilmu baru yang mereka telaah hanya dalam kereta sahaja dan tak boleh dapat di rumah.

Sebab itu kalau nampak anak buat sesuatu yang tak bagus atau luar biasa jangan kita salahkan pengaruh kawan atau belajar di sekolah tapi lebih baik kita semak dulu cara kita bawa kereta. Sebenarnya masa bawa kereta tu kita boleh ajar anak sentiasa positif dan bersangka baik. Kalau nampak kereta keluar mengejut tak bagi signal cakap kat anak mungkin lampu signal dia rosak.
Sumber: Facebook Mohd Fhais Salim


Jangan Lepaskan Peluang Ke Starlight Festival Genting Highlands, Seronok Tengok Lampu!

Tak lengkap rasanya percutian kalau tak pernah mengunjungi Genting Highlands. Pelbagai tempat menarik boleh dikunjungi antaranya Genting Highlands Theme Park dan paling terbaharu ialah Starlight Festival Genting Highlands.
Starlight Festival kembali di Resorts World Genting untuk tiga hujung minggu sahaja. Berlangsung secara eksklusif di Central Park dan Madison Square.

Baca juga: Ada Plan Nak Ke Genting Skyworld? Ini 8 Tips Supaya Perjalanan Anda ‘Smooth’…
JANGAN LEPASKAN PELUANG KE STARLIGHT FESTIVAL GENTING HIGHLANDS

Ada festival yang berlangsung di Genting Highlands dibuka sehingga tengah malam. Paling menarik sekali kemasukan adalah percuma.

Pelbagai aktiviti menyeronokkan menanti anda seperti persembahan jalanan, pertunjukan air pancut, gerai, permainan kemahiran dan banyak lagi aktiviti menarik menanti anda.

Tonton persembahan muzik yang dibawakan kepada anda oleh artis tempatan, dengan barisan berbeza setiap hujung minggu. Ia adalah tempat yang sesuai untuk berehat bersama keluarga dan rakan anda!
– Starlight Festival @ Resorts World Genting
– Madison Square & Central Park (Masuk melalui SkyAvenue Gateway)
– 29/9-1/10, 6-8/10, 13-15/10/2022
– Masuk Percuma. Bermula 6 petang dan seterusnya

Jom beramai-ramai meriahkan festival ini.
Sumber: Facebook Travel Rookie


“Jangan Letak Tuala Basah Pada Dahi Anak Ketika Demam”- Pakar

Setiap kali anak demam tindakan pertama yang dilakukan oleh ibu bapa adalah dengan membawa anak ke klinik untuk mendapatkan rawatan. Selain dibawa berjumpa doktor di klinik, sesetengah ibu bapa juga mengamalkan cara tradisional untuk mempercepatkan anak mereka sembuh seperti biasa.
Namun Pakar Perubatan Kesihatan Awam, Dr Mansor Ramli mendedahkan di halaman TikToknya yang perbuatan itu sebenarnya dapat memburukkan lagi keadaan selain mengundang risiko terkena sawan.

Baca juga: 4 Makanan Ibu Mengandung Kena Elakkan, Boleh Menyebabkan Bayi Cacat
DOKTOR KONGSI JANGAN LETAK TUALA BASAH PADA DAHI KETIKA DEMAM

Jelas Dr Mansor, tindakan menekap tuala ke dahi kanak-kanak sebenarnya akan menghalang haba daripada keluar dan apabila suhu badan semakin meningkat ia boleh menyebabkan kanak-kanak terkena serangan sawan.

“Bayangkan periuk nasi, haba di bahagian bawahnya akan terus terperangkap dan panas itu tidak dapat dilepaskan dan apabila panas naik ke kepala, ia boleh menyebabkan sawan tarik,” katanya menerusi perkongsian di TikTok.
Dr Mansor turut memberitahu kebiasaannya kaedah tersebut tidak bertahan lama dalam mengurangkan suhu panas kanak-kanak selain sering ditepis kerana berasa kurang selesa.
CARA UNTUK BUANG PANAS DALAM BADAN
Kongsinya lagi, kaedah paling berkesan untuk mengurangkan panas badan adalah dengan menyapu air secara terus ke bahagian kepala, leher dan ketiak menggunakan tangan.
Kaedah itu sebaik-baiknya diulang setiap lima minit namun perlu mengelak menyapu air ke bahagian tangan dan kaki untuk mengelak kanak-kanak menggigil dan meningkatkan kembali suhu badan mereka.
Sementara itu, Dr Mansor berkata, ibu bapa juga dinasihatkan untuk tidak terus memandikan anak-anak mereka selepas makan ubat sebaliknya perlu menunggu dua jam sebelum dimandikan.
Ini kerana katanya, suhu badan boleh turun secara mendadak dan boleh meningkat lebih tinggi selepas dimandikan.
“Selepas beri makan ubat makan atau punggung, biarkan terlebih dahulu dan jangan terus mandikan. Tunggu dua jam baru mandikan,” katanya.
Video penuh:

 @klinikttdi_sgbesi
Reply to @nur_zara59 tips by @drman.ttdi  #klinikttdisgbesi #fyp #fypシ #hidupsihatpilihankita #lakefieldsgbesi
 ♬ original sound – KLINIKTTDI_SGBESI – KLINIKTTDI_SGBESI

Sumber: TikTok @klinikttdi_sgbesi


Jangan Lupa Pantau Diet Anak Di Rumah – Ini Pesan Pakar Nutrisi Yang Anda Wajib Ambil Tahu!

Bagi ibu bapa yang bekerjaya, kami yakin sepanjang musim wabak ni segalanya jadi terhad. Mana taknya, sambil sibuk bekerja dari rumah, tanggungjawab kepada keluarga tetap tak boleh diabaikan. Malah, ada juga yang dah mula runsing soal diet anak-anak mereka.
Bukan senang tau nak sediakan hidangan bernutrisi yang memenuhi selera anak dan dalam masa sama boleh bekalkan tenaga sepanjang hari. Sebab tu kali ni kami nak kongsikan pesanan dan tips menarik daripada Profesor Madya Dr Mahenderan Appukuty khas untuk anda sekeluarga!

1. Didik anak anda tentang Covid-19
Sebelum anda runsing memikirkan tentang diet anak-anak di rumah, Profesor Madya Dr A. Mahenderan menasihati agar semua ibu bapa terlebih dahulu meluangkan sedikit masa untuk mendidik anak-anak tentang virus Covid-19.

Sekurang-kurangnya pastikan anak anda tahu Covid-19 adalah virus yang bahaya, mengapa mereka tidak boleh keluar rumah dan pentingnya menjaga kebersihan diri. Cuba pelbagaikan kaedah pengajaran yang kreatif supaya anak anda lebih seronok dan mudah faham.
2. Pastikan jadual makan teratur
Menurut Profesor Madya Dr A. Mahenderan, sebilangan besar kanak-kanak di Malaysia tidak mempunyai jadual makan yang teratur. Apatah lagi bila sekolah diberi ‘cuti’ seperti sekarang. Ada ibu bapa yang leka membiarkan anak mereka tidur sehingga terlepas sarapan pagi.

Tabiat seperti ini sangat tidak baik dan akan mengganggu keseimbangan diet serta tumbesaran anak-anak. Ingat, diet yang sempurna bermula daripada jadual makan yang teratur. Justeru, pastikan anak anda tidur awal dan latih mereka mengikut waktu makan yang betul.
3. Kawal pengambilan makanan anak
Tidak kiralah musim wabak atau tidak, anda wajib mengawal pemakanan anak. Jangan biasakan anak anda dengan konsep makan ‘free flow‘ di mana mereka bebas mengambil makanan atau snek sendiri pada bila-bila masa di dapur.

Anda juga perlu memantau kandungan dan saiz hidangan mereka agar ianya lengkap, seimbang serta tak berlebihan. Hidangan berdasarkan teknik ‘suku suku separuh’ mengikut Garis Panduan Pemakanan oleh Kementerian Kesihatan Malaysia adalah paling ideal. Ibu bapa juga boleh mendapatkan maklumat pemakanan bagi anak anda dari Persatuan Pemakanan Malaysia melalui laman sesawang www.nutriweb.org.my.
4. Susu bantu lengkapkan keperluan nutrisi
Selain diet seimbang, Profesor Madya Dr A. Mahenderan juga menyarankan pengambilan susu setiap hari kerana ia adalah minuman terbaik yang mampu membantu melengkapkan keperluan tubuh anak anda. Susu segar patut jadi pilihan pertama tau.
Terdapat pelbagai jenis produk susu dalam pasaran, anda boleh membeli susu tepung full cream sebagai alternatif kerana kandungan nutrien adalah mencukupi untuk anak anda.

Kalau anda nak tahu, susu tepung full cream merupakan susu lembu yang telah dikeringkan melalui proses spray drying. Proses ini mengekalkan kebanyakan nutrisi semula jadi dalam susu.
Paling penting, elakkan membeli susu tepung yang mempunyai gula atau perasa tambahan kerana ia cenderung menyebabkan anak anda kurang selera makan dan berisiko menjadikan si kecil anda hiperaktif kerana mendapat kandungan gula berlebihan. Jadi, semak label sebelum beli ya!
Artikel Berkaitan: Susu Punca Anak Hiperaktif & Kurang Selera Makan? Doktor Ini Ada Nasihat Untuk Anda
5. Masak sendiri di rumah lebih baik
Peluang dapat duduk di rumah sepanjang perintah kuarantin adalah masa terbaik untuk bersama yang tersayang. Walaupun ‘new normal’ ini mungkin sedikit melelahkan, tapi kami yakin lebih banyak manfaatnya untuk kita semua.

Bagi yang dah berkeluarga, gunalah peluang yang ada ini untuk masak sendiri di rumah kerana ia lebih menjimatkan dan sudah tentu anda tahu kandungan serta khasiat pada setiap hidangan. Nak lagi seronok, anda boleh cuba pelbagaikan resipi masakan mengikut kreativiti masing-masing menggunakan bahan yang sedia ada di dapur rumah saja.
Resipi ringkas dan berkhasiat wajib cuba!
Memandangkan susu membantu melengkapkan nutrisi yang diperlukan seisi keluarga, tak salah rasanya kalau kita cuba pelbagaikan resipi masakan menggunakan susu tepung full cream. Berdasarkan carian team Sirap Limau, hanya susu tepung Fernleaf Full Cream saja yang tidak mempunyai gula tambahan di pasaran.
Malah, senarai ramuan pada labelnya juga paling pendek dan ringkas berbanding pilihan jenama yang lain. Ini bermakna susu tepung Fernleaf Full Cream ini merupakan satu ramuan yang semula jadi kandungannya.
Selain ia mudah disimpan dan digunakan, tak keterlaluan rasanya kalau kami katakan susu jenis ini juga lebih senang dan ‘versatile‘ digunakan sebagai gantian dalam banyak ramuan masakan. Apatah lagi ramuan semula jadi dalam susu tepung full cream berupaya melengkapkan nutrisi dan menambah kelazatan masakan anda.

Kami yakin lepas ni ibu-ibu tak perlu risau nak simpan banyak ramuan di dapur sebab susu full cream boleh digunakan untuk menggantikan beberapa bahan masakan utama seperti santan segar yang tidak tahan lama, krimer tin yang mengandungi banyak gula atau sos putih yang mahal.
Pendek kata, susu tepung full cream antara cadangan susu tepung paling ideal yang anda boleh pilih untuk memenuhi keperluan nutrisi seisi keluarga. Berikut kami kongsikan 3 resipi ringkas yang anda boleh cuba di rumah.
AGAR-AGAR SUSU

Bahan-bahan:
2 cawan susu tepung Fernleaf Full Cream, 1 paket agar-agar, 1 liter air, buah-buahan segar (dipotong)
Cara memasak:
1. Masak agar-agar atau serbuk dadih sehingga larut.
2. Bancuh susu tepung Fernleaf Full Cream dengan air suam dan masukkan dalam larutan agar-agar, kacau hingga sebati.
3. Tutup api dan tunggu sedikit suam. Masukkan ke dalam bekas kecil dan simpan dalam peti sejuk.
4. Nak lagi sedap boleh tambah potongan buah-buahan segar di bahagian atas.
CARBONARA AYAM DENGAN NASI

Bahan-bahan:
½ cawan susu tepung Fernleaf Full Cream, hirisan ayam, keju cheddar, cendawan butang (dihiris nipis), bawang Holland, serbuk lada hitam, garam secukup rasa, 2 sudu tepung gandum, ½ cawan air, sedikit minyak.
Cara memasak:
1. Panaskan minyak dan masukkan bawang Holland (tumis hingga kekuningan).
2. Masukkan ayam, cendawan butang, serbuk lada hitam.
3. Masukkan tepung gandum dan air, kemudian masukkan susu tepung Fernleaf Full Cream. Gaul sebati.
4. Biarkan mendidih dan masukkan keju dan garam secukup rasa.
5. Siap untuk dihidang bersama nasi.
ROTI BAKAR DENGAN SCRAMBLED EGG

Bahan-bahan:
1 sudu besar susu tepung Fernleaf Full Cream, 2 biji telur ayam, sedikit garam, butter, roti bakar.
Cara memasak:
1. Pecahkan dua biji telur ayam dan masukkan susu tepung Fernleaf Full Cream.
2. Tambah sedikit garam, pukul telur bersama susu tepung sehingga sebati.
3. Panaskan butter, dan masukkan adunan ke dalam kuali.
4. Masak telur menggunakan api perlahan dan kacau sehingga hancur.
5. Hidangkan bersama roti bakar.
Selamat mencuba!


Jangan Lupa Patuhi Jadual Imunisasi & Temujanji Ibu Hamil Seperti Biasa – KKM

Walaupun negara sedang dilanda wabak COVID-19, Kementerian Kesihatan Malaysia (KKM) telah memberikan jaminan bahawa Perkhidmatan Kesihatan Ibu Hamil dan Anak berjalan seperti biasa.
Ketua Pengarahnya, Datuk Dr Noor Hisham Abdullah berkata dalam sidang media semalam (26 Mac 2020) bahawa anggota kesihatan juga akan melaksanakan perkhidmatan lawatan ke rumah kepada ibu lepas bersalin bagi memastikan ibu dan anak dalam keadaan sihat.

“Bagi ibu hamil dan ibubapa yang berada di luar kawasan, bolehlah mendapatkan perkhidmatan di klinik kesihatan kerajaan atau klinik swasta yang berdekatan.
“Justeru, ibu hamil diminta untuk menjalani pemeriksaan mengikut tarikh temu janji yang diberikan.

“Perkhidmatan imunisasi kepada bayi dan kanak-kanak juga diteruskan seperti biasa,” kata beliau menurut laporan Astro Awani.

Mengingatkan Tentang Kepentingan Memenuhi Jadual Imunisasi Kanak-kanak
Beliau juga meminta ibu bapa agar mematuhi jadual imunisasi dan tarikh temu janji yang telah ditetapkan.
“KKM ingin mengingatkan tentang kepentingan mematuhi jadual imunisasi kanak-kanak bagi mencegah terjadinya kejadian wabak penyakit cegahan vaksin (vaccine preventable diseases).
“Sekiranya terdapat sebarang pertanyaan, sila hubungi klinik kesihatan yang berdekatan,” tambah beliau dalam ucapannya.
Jangan Lupa Check Tarikh Temujanji!
Jadi, ibu ayah jangan lupa check buku kesihatan dan semak tarikh temujanji kesihatan anak-anak ya. Begitu juga bagi ibu hamil. Semoga sihat-sihat semuanya!


“Jangan Main Hujan, Nanti Demam!” – Fakta Penting Yang Anda Perlu Tahu Tentang Mitos Ini

Sejak kecil, kita sering diingatkan oleh ibu bapa kita bahawa hujan boleh menyebabkan demam dan selesema. Jadi, tak hairanlah kenapa kebanyakkan daripada kita juga melarang anak-anak untuk bermain hujan. Tapi, pernahkah anda terfikir apa kaitan antara bermain hujan dan demam?

Virus punca demam dan selesema biasa
Kredit : The Well by Northwell – Northwell Health
Selesema biasa atau common cold kebiasaanya mempunyai simptom ringan seperti demam, hidung berair, sakit tekak, batuk dan bersin. Simptom ini biasanya tidak lebih dari seminggu.

Untuk pengetahuan anda, ada banyak jenis mikroorganisma boleh menjadi punca selesema yang dialami manusia. Jadi, tak hairanlah mengapa kita sering mendapat selesema. Selepas dijangkiti satu jenis virus, virus jenis lain pula menjangkiti kita.

Tiada bukti saintifik
Terdapat beberapa pendapat menyokong kenyataan main hujan boleh menyebabkan demam dan selesema. Pendapat pertama menyatakan suhu badan yang rendah menyebabkan individu lebih berisiko dijangkiti virus. Jadi, suhu air hujan yang sejuk berupaya memberikan risiko demam dan selesema.
Pendapat lain pula mendakwa air hujan di sesetengah tempat yang menyebabkan pencemaran udara mampu meningkatkan risiko demam dan selesema.
Namun, tiada kajian yang boleh mengesahkan teori dan pendapat ini. Hujan tidak mengakibatkan seseorang itu demam cuma mungkin menambahkan risiko. Jadi, jika anak anda suka bermain air, jangan halang mereka belajar benda baru walaupun bermain di bawah hujan. Ia bukan saja boleh menjadi sumber senaman yang hebat, tetapi juga cara yang baik untuk menerokai alam semula jadi serta untuk mereka berseronok!
Yang penting, anak-anak mempunyai sistem imuniti yang kuat! Jadi, amat penting untuk anda sokong imuniti anak-anak bermula dengan pemakanan yang lengkap. Taklah risau lagi bila anak-anak bermain dalam hujan!
Bina imuniti anak anda
Kredit : BabyCenter
Sehingga 90% perkembangan otak kanak-kanak berlaku sebelum usia 5 tahun [1]. Sepanjang tempoh perkembangan, keupayaan pembelajaran kanak-kanak boleh terjejas sekalipun dengan penyakit ringan kerana kanak-kanak berusia lebih 1 tahun belum disokong sepenuhnya dengan daya pertahanan untuk melindungi diri mereka [2].
Dr. Rakhee Yadav (Pakar Pediatrik, Pusat Perubatan Ara Damansara)
Berdasarkan perbincangan meja bulat mengenai imuniti dan perkembangan anak antara Dr. Rakhee Yadav (Pakar Pediatrik, Pusat Perubatan Ara Damansara) bersama selebriti Anzalna Nasir baru-baru ini, Dr. Rakhee berkongsi pembinaan imuniti dengan pemakanan yang betul.
Lebih 70 hingga 80 peratus sel-sel imun didapati dalam sistem penghadaman badan dan pengambilan makanan dengan nutrien yang sesuai boleh membantu mengawal atur fungsi imun, mengurangkan risiko jangkitan dan meningkatkan tindak balas keradangan apabila badan diserang oleh patogen atau virus [3-4].

Kajian menunjukkan pengambilan susu yang diperkaya MFGM oleh kanak-kanak dapat memberi kesan perlindungan dari jangkitan gastrousus, mengurangkan 35% bilangan hari deman [5]. Digabungkan dengan DHA, MFGM bertindak secara bersama untuk memberi dwimanfaat dalam membantu menyokong perhubungan sel-sel otak kanak-kanak [6-7].
Tambah Dr. Rakhee, bila kurang hari sakit bermakna anak-anak sihat, cergas dan cerdas, dengan lebih banyak masa pembelajaran dan sel-sel otak lebih berhubung untuk menyokong proses pembelajaran mereka. Ibu bapa juga boleh terus membimbing anak-anak untuk menyemai tabiat gaya hidup sihat seperti rehat secukupnya, melakukan aktiviti fizikal dan menjaga kebersihan untuk membina sistem imun yang kuat.
Anzalna Nasir utamakan kekuatan imuniti & perkembangan intelektual
Kredit : Anzalna Nasir
Menurut Anzalna Nasir, sebagai ibu beliau mengutamakan kekuatan imuniti dan perkembangan intelektual si manjanya. Beliau yakin bahawa pemakanan yang diperkaya dengan MFGM dan DHA dapat membantu si manja  mencapai perkembangan optimum sewajarnya.
Untuk mengetahui lebih lanjut mengenai MFGM & DHA, anda boleh klik di SINI.
Rujukan:
1. Kuratko CN, et al. The Relationship of Docosahexaenoic Acid (DHA) with Learning and Behavior in Healthy Children: A Review. Nutrients. 2013;5(7):2777–2810
2. University of Virginia. STUDY: IMMUNE SYSTEM HAS DRAMATIC IMPACT ON CHILDREN’S BRAIN DEVELOPMENT. (https://news.virginia.edu/content/study-immune-system-has-dramatic-impact- children-s-brain-development)
3. Vighi G, Marcucci G, SensiL et al. Allergy and the gastrointestinal system. Clin Exp Immunol 2008; 153:3-6.
4. McKenzie C, Tan J, Macia L et al. The nutrition gut microbiome physiology axis and allergic diseases. Immunol Rev 2017, 278:277-295.
5. Veereman-Wauters G et al. Milk fat globule membrane (INPULSE) enriched formula milk decreases febrile episodes and may improve behavioural regulation in young children. Nutrition. 2012;28:749-752. (https://www.sciencedirect.com/science/article/abs/pii/S0899900711003741?via%3Dihub)
6. Connye N. Kuratko, Erin Cernkovich Barrett, Edward B. Nelson, and Salem Norman, Jr. The Relationship of Docosahexaenoic Acid (DHA) with Learning and Behavior in Healthy Children: A Review. Nutrients, 5(7): 2777–2810 (2013).
7. Hussain, G., Wang, J., Rasul, A. et al. Role of cholesterol and sphingolipids in brain development and neurological diseases. Lipids Health Dis 18, 26 (2019).
8. Can You Really Catch A Cold From Going Outside With Wet Hair – https://healthcare.utah.edu/the-scope/shows.php?shows=0_9wh09fe7

9. Can Running in the Rain Make You Sick? – https://www.livestrong.com/article/496499-can-running-in-the-rain-make-you-sick/
10. We Asked an Expert if the Rain can Really make You Sick – https://www.vice.com/en_asia/article/ne3nym/we-asked-an-expert-if-the-rain-can-really-make-you-sick
11. Training Tips for Runners: Weather Conditions and Winter Running – https://www.uwhealth.org/sports-medicine/physical-therapy-athletic-training/runners-education-marathon-training-in-cold-weather-weather-considerations/35986


Bahaya Toksik Pada Kentang Yang Dah Bertunas & Bertukar Warna Hijau. 5 Perkara Ibu Kena Tahu

Ramai antara kita biasa borong 1 beg kentang. Yelah, nak senang kan. Tak payah nak ulang-alik pergi kedai selalu.
Tapi ada masanya kalau terbeli banyak sangat, kita lupa nak masak kentang tu dan ia pun terbiar lama-lama sampai ada yang bertunas dan bertukar sedikit hijau pada kulitnya.

1. Selamatkah Kentang Yang Bertunas Untuk Dimakan?
Kentang yang telah bertukar kepada warna hijau dan telah tumbuh tunas, selamat atau tidak untuk dimakan?
Menurut Bahagian Kesihatan Kualiti Makanan, adalah dinasihatkan lebih baik untuk anda tidak memakan kentang seperti ini.

Tapi, kenapa perlu buang?

2. Bahaya Toksik Pada Kentang Bertunas & Berkulit Hijau
Menurut laman web poison.org, sebenarnya keseluruhan tumbuhan kentang mengandungi 2 jenis glykoalkaloid, iaitu solanine dan chacoline iaitu sejenis toksin yang boleh memudaratkan.
Kulit kentang yang berwarna hijau dan tunas mengandungi kepekatan toksin yang paling tinggi.
Manakala isi ubi kentang mengandungi toksin yang paling rendah.
Jadi, memakan kentang yang telah bertukar warna kepada warna hijau dan telah tumbuh tunas boleh menyebabkan anda berisiko kepada toksik solanine dan chaconine.

3. Simptom Keracunan /  Kesan Memakan Kentang Bertunas & Beracun
Kentang yang tercemar dengan toksin ini akan mempunyai rasa pahit, dan memakannya boleh menyebabkan simptom keracunan makanan seperti

cirit-birit
muntah
 sakit pada bahagian abdomen

Sesetengah orang mungkin boleh mengalami sakit kepala, demam dan kekeliruan.
Tanda-tanda ini biasanya dapat dirasai dalam tempoh beberapa jam selepas memakannya.
Foto Kredit: Center For Food Safety
4. Kalau Ada Tunas Sikit Je, Takkan Tak Boleh Makan Jugak?
Proses memasak kentang seperti membakar, merebus, dan menggoreng tidak menghapuskan toksin ini.
Walaubagaimanapun, mengupas kulit kentang sebelum proses memasak dapat mengurangkan kandungan toksin ini dalam kentang.
Kalau ada sedikit saja tunas pada kentang, bolehlah dibuang bahagian tunas itu dan dimasak seperti biasa.

5. Bolehkah Simpan Kentang Dalam Peti Sejuk Supaya Tahan Lama?
Kentang tidak digalakkan untuk disimpan di dalam peti sejuk.
Ini kerana kandungan kanji yang terkandung di dalamnya akan bertukar kepada gula akibat proses penyejukan. Ia boleh menyebabkan rasa kentang bertukar manis apabila dimasak.
Kadar toksik dalam ubi kentang juga boleh bertambah dengan suhu simpanan yang terlalu rendah selain disebabkan oleh kecederaan pada kentang, serta pendedahan kepada cahaya yang terlampau terang.

Tips Membeli Kentang
Jadi sebelum membeli, pilihlah kentang yang

berpermukaan licin,
tidak berwarna hijau dan
tidak mempunyai tunas.

Pastikan anda membeli kuantiti sekadar yang diperlukan supaya ia tidak tersimpan terlalu lama sehingga bertunas.
Untuk tips simpanan pula, pastikan kentang disimpan

di tempat yang mempunyai pengudaraan elok,
pada suhu bilik dan
jauh daripada sumber cahaya seperti berdekatan tingkap.

*Sumber: Poison.org, Bahagian Kesihatan dan Kualiti Makanan (BKKM Kedah)


Jangan Makan Lewat Malam, Ini 5 Risiko Bahaya!

Ramai individu yang sedang gigih berusaha untuk menurunkan berat badan. Antara pantang larang yang diamalkan adalah jangan makan malam atau lebih tepat lagi, lewat malam. Ya, petua yang diamalkan oleh golongan ini wajar juga dipraktikkan oleh setiap individu.
Ini kerana ia bukan sahaja boleh membantu mengawal berat badan malah mengurangkan risiko kesihatan yang lain. Buat anda yang belum tahu, makan berat pada lewat malam mungkin boleh mendatangkan pelbagai risiko kesihatan. Perkongsian dari seorang doktor di TikToknya @dr.samhan ada menyenaraikan beberapa kesan jika makan lewat malam.

Baca juga: 12 Cara Nak Ajar Anak “Potty Train” Dengan Cepat, Tak Cari Lampin Dah!

DOKTOR KONGSI 5 KEBURUKKAN MAKAN LEWAT MALAM, BOLEH SAKIT JANGTUNG?

Sebenarnya, bukan hanya individu yang memasang impian untuk kurus sahaja yang kata jangan makan malam terutamanya lewat malam. Malahan golongan pakar juga turut menyatakan perkara yang sama.

Berikut merupakan 4 risiko kesihatan yang boleh berlaku jika makan berat pada lewat malam:
1. Gula dalam darah meningkat

Peningkatan kadar glukosa dan insulin adalah punca utama terjadinya pradiabetes. Lama-kelamaan, ia akan menjadi lebih teruk dan akhirnya berubah kepada diabetes.
Kolesterol dan triglyceride yang bertambah pula adalah disebabkan oleh lemak pada saluran darah yang akan meningkatkan risiko diabetes dan beberapa lagi penyakit kronik yang lain.
2. Berat meningkat dan obesiti

Inilah puncanya mereka yang sedang berdiet untuk kurus tidak mahu untuk makan malam. Menurut kajian, telah dibuktikan secara saintifik bahawa individu yang gemar makan lewat malam akan mempunyai berat badan yang lebih tinggi berbanding mereka yang tidak mengambilnya. Kenapa?
Ini kerana perbuatan ini hanya akan menyebabkan tubuh badan individu hilang atau kurang keupayaan untuk membakar lemak. Dalam pada itu, pengkaji turut menyatakan bahawa individu yang gemar makan pada waktu siang akan berasa kenyang lebih lama ekoran pengeluaran hormon lantas mengurangkan potensi makan lewat malam.
3. Sakit jantung

Buat anda yang belum tahu, makan pada lewat malam boleh menjejaskan tekanan darah pada tubuh badan anda. Ini kerana tekanan darah manusia akan turun 10% pada waktu malam untuk membenarkan tubuh badan berehat. Namun pengambilan makanan sebelum masuk tidur hanya membuat ia kekal aktif.
Kesannya, tekanan darah anda tetap berada pada kadar yang sama walaupun ketika sedang tidur lantas meningkatkan risiko pelbagai jenis penyakit jantung.
4. Reflux acid perut atau gerd

Untuk pengetahuan anda, bukan bayi sahaja yang boleh mengalami refluks. Malahan, orang dewasa juga boleh mengalami asid refluks jika makan pada sekitar waktu masuk tidur.
Selain itu, makan berat pada lewat malam juga boleh menyebabkan ketidakhadaman, pedih ulu hati serta tidak nyenyak tidur. Jadi, sila elak makan 1 jam sebelum meletakkan kepala di bantal.
Bukan itu sahaja, elakkan juga pengambilan minuman berkarbonat, beralkohol dan berkafein 2 ke 3 jam sebelum tidur. Ini kerana ia juga adalah salah satu pencetus asid refluks.
5. Mudah lupa atau konsentrasi teruk

Makan lewat malam tidak hanya membuatkan buah pinggang anda menderita. Ternyata makan lewat malam juga tidak baik untuk kesihatan otak anda. Percaya atau tidak, saintis mendapati bahawa masa makan mempunyai kesan luas pada fisiologi otak dan tingkah laku.
Corak makan yang tidak menentu akan mempengaruhi sistem circadian dan seterusnya mempengaruhi keupayaan pembelajaran dan menghafal otak.
MACAM MANA NAK BUAT KALAU LAPAR TENGAH MALAM
Kalau lapar, Dr. Samhan menasihatkan untuk cuba makan kekacang, buah-buahan, telur rebus atau bijirin.

Selain itu, cuba alihkan perhatian anda terhadap makanan dengan melakukan aktiviti seperti menonton televisyen, melayari internet, bermain telefon pintar atau permainan video.
Ia sudah tentu buat anda lupa untuk makan lewat malam lagi! Selamat mencuba!
Video penuh:

 @dr.samhan
Malam ni jangan makan lewat malam ye 😉 #JomBelajar #TikTokGuru #LearnOnTikTok
 ♬ Mentera Semerah Padi – M. Nasir

Sumber: TikTok @dr.samhan


Jangan Makan Ubat Ini Tanpa Rujukan Doktor, Boleh Sebabkan Kecacatan Bayi

Masalah jerawat sering dialami oleh kaum wanita dan itu sudah tentunya membuatkan kaum wanita tidak selesa serta malu untuk bertemu orang. Hal ini menyebabkan mereka bertindak membeli ubat Isotretinoin secara online tanpa merujuk pakar kulit terlebih dahulu.
Seperti perkongsian pakar kulit, Dr Syazween menjelaskan bahawa preskripsi bagi ubat Isotretinoin hanya boleh diberi oleh Pakar Perunding Kulit (Dermatologist). Ini kerana kesan sampingan ubat berkenaan sangat teruk seperti kecacatan kelahiran. Ikuti perkongsian lanjut di bawah.

Baca juga: 10 Perkara Ibu Mengandung Selalu Percaya, Rupanya Mitos Sahaja!
JANGAN MAKAN UBAT INI TANPA RUJUKAN DOKTOR, BOLEH CACATKAN BAYI

Apa benda wajib kena tahu tentang isotretinoin?

Seringkali saya berjumpa dengan pesakit jerawat yang mengambil ubat isotretinoin bukan di bawah pengawasan doktor pakar. Malah ada yang beli sendiri online. Tahukah ada ubat ini boleh menyebabkan kecacatan kekal bayi?
1. Kecacatan bayi ini dipanggil Retinoic Acid Embryopathy. Dianggarkan risiko kecacatan ini berlaku kepada bayi anda, adalah 25 kali ganda lebih tinggi berbanding sekiranya anda tidak mengambil ubat ini semasa mengandung.

2. Antara masalah yang boleh berlaku adalah:
– kurang berat badan
– kepala bayi kecil dari sepatutnya (microcephaly)
– kecacatan otak dan sistem saraf (large ventriculomegaly, thin corpus callosum, elongated midbrain)
– pembentukan jantung dan telinga g tidak normal
– keguguran
3. Kesan ini boleh berlaku jika ubat ini diambil semasa ataupun sebulan sebelum mengandung. Jika ubat ini berhenti sekurang-kurangnya sebulan sebelum mengandung, tiada lagi risiko kesan sampingan ini berlaku kerana ubat ini hanya ada dalam badan manusia selama sebulan sahaja.

4. Sebab itu, sangat dianjurkan, jika hendak mengambil ubat ini, perlu:
– mendapatkan dari pakar kulit sahaja (CPG Malaysia)
– menanda tangani borang persetujuan
– jika sudah berkahwin, dianjurkan mengambil langkah pencegahan hamil yang efektif. Bukan pencegahan sekadar natural ya, perlu seperti pil/cucuk dsb. Seeloknya double contraception seperti pil dan kondom. Teknik pencegahan hamil ini diteruskan selama sebulan selepas ubat berhenti.
– jika mengambil ubat ini dan hendak mengandung, berhenti ubat ini sekurang-kurangnya sebulan. Ada yang mengesyorkan tunggu dua bulan sebelum mula berusaha untuk mengandung, untuk lebih selamat.

– jika termengandung semasa mengambil ubat ini, tolong berhenti dan berjumpa dengan doktor anda secepat mungkin. Anda mungkin perlu dirujuk kepada pakar O&G untuk pemeriksaan bayi dalam kandungan anda.
– jika ambil ubat ini, jangan kongsi dengan orang lain atau derma darah! Ubat isotretinoin tidak berbahaya semata-mata. Apabila perlu, memang kami doktor kulit akan berikan. Anda sebagai pesakit perlu mengambil effort untuk tahu apa kebaikan dan apa kesan sampingannya ya. Semoga bermanfaat.
Sumber: Twitter Dr Aween Liana


“Jangan Mengeluh Anak Lasak, Itu Rezeki…”

“Ya Allah lasaknya anak saya ni. Stress betul lah…”
Itulah ungkapan yang sering diluahkan oleh ibu ayah apabila melihat anak-anak mereka melompat, memanjat dan tak henti-henti berlari. Lagi pening kalau makan di restoren, habis satu restoren dipusingnya dan berlari-lari. Betul tak?

Sebagai ibu bapa sudah tentunya perasaan marah dan kecewa itu timbul kerana terlalu penat untuk menghalang mereka tetapi tidak didengari. Walau bagaimanapun, menerusi perkongsian seorang bapa, beliau menasihati agar ibu bapa tidak mengeluh malah sentiasa bersyukur jika anak lasak. Nak tahu kenapa?
Baca juga: 6 Tanda Mak Ayah Dah Didik Anak Jadi Pembuli, Elakkan!

“JANGAN MENGELUH ANAK LASAK, ITU REZEKI…”
Menurut Mohd Fhais Salim, mempunyai anak yang lasak merupakan satu rezeki dan sebagai ibu bapa patut bersyukur. Hal ini kerana, jika anak-anak lasak, ini membuktikan otak, fizikal, emosi dan tumbesaran mereka sihat.

Jangan mengeluh anak lasak, tapi syukur!
Itu la rezeki yang kita duk doa setiap hari nak anak yang:

sihat otaknya
sihat fizikalnya
sihat emosinya
sihat tumbesarannya
dalaman & luaran dia sihat walafiat

Yang buat anak jadi tak sihat bila kita suruh dia duduk diam ontok ontok dan ikut arahan macam orang dewasa. Hah, itu bahaya! Fitrah anak yang lasak & gasak ni learning capacity mereka adalah kena sentiasa bermain dan bergerak.
Neuron otak mereka berhubung bila di benarkan bergerak bebas. Otot kaki dan tangan dia jadi kuat dan kental dengan aktiviti lasak begitu. Malah emosi dia juga jadi terurus dan aman sentiasa bila dapat bergerak bebas.

Andai di kongkong dan di perintah perintah ikut arahan maksudnya kita dah “bunuh” kebolehan belajar dan kemampuan untuk membesar anak kita sendiri.
LEBIH BANYAKKAN BERKATA POSITIF
Ayat mudah, kita “tak bersyukur” pada rezeki yang Allah dah beri pada kita. Lagipun, anak yang lasak & gasak ni sebenarnya ada potensi jadi orang yang sangat hebat kemudian hari nanti.

Sebabnya sejak lahir lagi mereka dah ada Growth Mindset semulajadi. Ramai anak tak ada benda ni. Itu yang kita patut rasa bertuah sangat.
Cuma dengan mereka kita kena kurangkan berkata:

diam
tak boleh
jangan
tidak
big no

Sebaliknya banyakkan berkata:

lebih baik
bertuah
hebat
hati-hati
aktif
boleh

Baru la Growth Mindset anak tu akan lebih berkembang dan dapat unlock potensi diri sebenarnya. Pandai polish, pandai groom lasak pun boleh jadi orang yang hebat kelak.
Sumber: Facebook Mohd Fhais Salim


Jangan Mudah Cop Kawan ‘Single’ Tiada Jodoh, Ini Sebabnya Kenapa…

Baik kaum kerabat mahupun sahabat, pasti ada saja terbit persoalan mengenai jodoh kepada individu yang masih belum berkahwin. Mungkin kerana, sifat sayang dan khuatir yang wujud kadangkala, tanpa sedar telah melangkahi batasan sehingga melukai hati orang lain.
Wahai sahabat, usah terlalu merasa bimbang kerana mereka yang masih ‘single’ bukannya tiada jodoh tetapi belum ada jodoh lagi. Bak nasihat dari Dato’ Doktor Haji Mohd Fazdilah Kamsah, bersederhanalah dalam bersahabat dan jangan terlalu berlebihan.

Baca juga: “Curang Adalah Satu Pilihan, Bukan Satu Kesilapan” – Cepat Buang Rasa Ini Bila Dah Terleka…
MEREKA BUKAN TIADA JODOH TAPI BELUM ADA JODOH
Gambar hiasan: Shutterstock.

Hari ini, jangan kita cop orang yang masih single ini adalah mereka yang takda jodoh. Mereka bukan tiada jodoh tetapi belum ada jodoh.

Jodoh inikan semuanya dalam rahsia Allah SWT. Kita tidak berhak untuk menghukum atau berprasangka atau kehidupan orang lain.
Zaman hari ini, jika kita masih sibuk dengan melihat hidup orang lain, itu maknanya hidup kita sudah takda erti lagi. Kita lihat dia masih sendiri, hidup dalam kesunyiaan, walhal sebenarnya, orang itu ada fokus dan tanggungjawabnya.
Mungkin dia belum berfikir untuk kahwin sebab fokus kerjaya dan memikir masa hadapan yang lebih cerah. Setiap orang ada matlamat hidup berbeza-beza, namun hujungnya semua nak bahagia.
Dia bahagia dengan cara dia. Kita bahagia dengan cara kita. Kan harmoni begitu.
BERSEDERHANA DALAM BERSAHABAT, JANGAN TERLALU BERLEBIHAN…
Gambar hiasan: Freepik.com
Anak cucu dan sahabat Tok Abah,
Jauh di dasar hati kita, kita mungkin peduli pada kawan-kawan kita. Kita risau hidup mereka. Itu hal bagus. Cumanya janganlah terlalu berlebihan.
Jangan terlalu sibuk memikir apa yang dia rasa sehingga sedar tak sedar kita jadi orang yang menghukum dan nak mereka ikut cara kita.
Bersederhana dalam bersahabat. Jika sayang dan peduli pada sahabat yang masih belum berpunya, doakan sahaja mereka supaya bertemu jodoh tepat pada masanya.
Doakan kebahagiaan mereka itu lebih besar hari demi hari.
Dato’ Dr. Haji Mohd Fadzilah Kamsah,
Jodoh akan sampai bukan ikut umur kita tetapi ikut masa yang telah Allah tetapkan.
Sumber: Facebook Dato’ Dr. Haji Mohd Fadzilah Kamsah


“Jangan Murung” – Wanita Ini Kongsi Kisah Untuk Elak Menderita Kanser Pada Usia Muda

Apa itu kanser?
Kanser adalah salah satu jenis penyakit dimana pertumbuhan sel-sel yang tidak normal berlaku di dalam badan. Semuanya bermula kerana mempunyai tahap immuniti badan yang lemah dan kegagalan untuk berfungsi dengan baik. Pertumbuhan sel kanser adalah berbeza dengan pertumbuhan sel yang lain. Hal ini kerana, sel-sel kanser tidak akan mati malah akan terus berkembang dan membentuk sel-sel yang baru yang tidak normal. Bagi anda yang mempunyai sistem immunisasi yang kuat dan sihat, maka agak sukar untuk tubuh badan anda dijangkiti oleh kanser.
http://breastscancersymptoms.net/

Melalui perkongsian dari Puan Sri Diah Shaharuddin di dalam laman Facebooknya, beliau ada menasihatkan para wanita, kaum keluarga serta suami untuk menjaga emosi pesakit kanser ini. Kenapa? Kalau nak tahu, jom kita baca dengan lebih mendalam supaya dapat dijadikan panduan pada masa hadapan.
Hal Antara Hidup dan Mati
Berat hendak saya kongsikan hal ini. Namun demi semua wanita yang dikasihi, saya gagahkan mencatat. Ini adalah hal antara hidup dan mati.

Perhatikan angka-angka ini:
 S – 33 tahun – kanser payudara
 M – 32 tahun – kanser payudara
 M – 35 tahun – kanser servik
 E – 33 tahun – kanser kelenjar
 Z – 44 tahun – kanser hati & servik
 M – 40 tahun – kanser payudara & tulang

http://www.nationalhealthexecutive.com/
Catatan di atas adalah senarai rakan dan saudara yang dekat dalam hidup saya. Ditakdirkan mereka telah diduga serangan kanser. Mereka ini bekerjaya, mempunyai keluarga, ada suami dan anak-anak. Satu hal penting perlu dicatat – mereka juga tidak culas membuat ujian kesihatan setiap enam bulan atau setahun sekali.
Daripada enam sahabat saya ini, dua orang sedang berjuang, mengharapkan sokongan untuk sembuh. Empat yang lain sudah pergi dulu daripada kita yang bakal menyusuli mereka. Intipati tulisan ini sebenarnya hendak beritahu, semakin ramai wanita Malaysia mendapat kanser ketika usia muda. Mengapa?
Emosi perlu dijaga
http://www.informationng.com/
Kata doktor, pemakanan dan corak pemakanan adalah antara punca kanser. Turut menyumbang ialah stres bekerja, kemurungan dan tidak ada masa merehatkan fikiran. Kanser ini jahat, lagi kita murung lagi cepat selnya membiak.
Sepuluh peratus lagi punca kanser ialah kerana faktor keturunan. Kerap membuat pemeriksaan ulangan setiap enam bulan atau setahun sekali, bukan boleh dipercayai seratus peratus.
Kanser boleh membiak dari Tahap 1 ke Tahap 3, hanya dalam tempoh seminggu. Menjelang hari ke lapan, kanser sudah terus ke Tahap 4!
www.shutterstock.com
Kawan, jika sayang sahabat wanita kita, jangan beratkan fikiran mereka. Mudahkan tugas mereka, tolong ringankan stres dia. Sumbangan itu walau nampak sikit namun besar impaknya. Tolonglah. Nasihat kepada golongan suami, tolonglah ringankan stres isteri.  Anak-anak pula, tolong jangan serabutkan fikiran mak. Kawan-kawan perempuan, jangan pentingkan diri sendiri dan sesakkan fikiran kawan lain dengan hal remeh-temeh.
Stres adalah punca kemurungan. Apabila murung, sel kenser akan bangkit bermaharajalela!
Terima kasih Drzubaidi HjAhmad. Komen Dr menginspirasikan tulisan ini. Kita tidak mahu lebih ramai lagi wanita menderita kanser pada usia muda.
Sumber Facebook : Sri Diah Shaharuddin


‘Jangan Paksa Diri Buat Kerja’ – Ibu Kongsi Kisah Pilu Anak Pergi 3 Hari Sebelum Dilahirkan

Anak merupakan anugerah terindah buat setiap pasangan yang berkahwin. Semestinya si ibu akan sentiasa menjaga kandungannya dengan baik. Walaubagaimana pun, ketentuan ajal adalah di luar kawalan mereka. Begitu juga si ibu ini dimana beliau berkongsi detik pahit kehilangan anaknya 3 hari sebelum dilahirkan.
SEGALA PERSIAPAN UNTUK MENYAMBUT KELAHIRAN TELAH DIBUAT

Sakitnya bila kena berpantang sorang-sorang tanpa anak syurga umi disisi. Kuat kan diri ini ya Allah. Selalunya tengok orang lain yang di uji. Tapi kali ni tak sangka Allah uji diri ini.
Segala persiapan dah dibuat untuk menyambut kehadiran anak umi. Umi tak sabar sangat nak jumpa, nak peluk cium adik. 5 tahun umi tunggu adik. Tapi Allah pinjamkan adik 9 bulan sahaja di rahim umi. Hanya badan kaku tak bernyawa yang umi sambut. Cantik sangat adik, bibir masih merah,kulit seputih salju kemerahan. Masya Allah. Sakit melahirkan adik tidak sesakit melihat adik diam kaku tidak bergerak.

BAHAGIA BILA DAPAT TAHU HAMIL

Umi bahagia sangat bila dapat tau umi mengandung. Segala persiapan ibarat menyambut anak sulung, teruja sangat-sangat. Umi tak sangka sebab adik sihat-sihat saja dalam perut umi, setiap hari aktif bergerak, lagi 3 hari je nk due, adik pergi meninggalkan umi.
Menangis kakak aisya dan abang akiff bila tau adik yang selalu tendang-tendang di perut umi, sudah tak bergerak lagi. Menangis-nangis depa suruh umi hidupkan balik adik. Allahh. Umi tak kuat. Umi redha tapi umi rindu.
Allah lebih sayangkan adik. Umi dah cuba buat yang terbaik untuk adik. Tapi umi tau, walaupun sebanyak mana umi sayangkan adik, tapi Allah lebih sayangkan adik. Berlari-lari lah sayang di syurga bersama kakak adik yang umi keguguran dulu. Dua anak syurga umi sedang menanti umi disana.
TIBA-TIBA BAYI DALAM PERUT TAK BERGERAK

Semoga asbab pemergian adik dan kakak, dapat menarik umi dan abi kesyurga. Terima kasih buat yang mendoakan, yang mesej, pm dan w.app. Maaf saya tak kuat nk balas semuanya. Hanya mampu membaca.
Untuk yang bertanya. Anak syurga saya meninggal di dalam perut pada hari jumaat 21/02/2020. Tiada sakit apa-apa. Selepas solat zohor, tiba-tiba baby tak bergerak. Bila terus ke klinik, doctor sahkan jantung baby dah stop.Sepatutnya due 24/02/2020.
JANGAN PAKSA DIRI

Buat ibu-ibu diluar sana, pesanan saya, pantaula pergerakan baby betul-betul. Jangan terlalu stress, jangan push diri buat kerja walaupun kita mampu. Sebab kita tak tau keadaan baby di dalam, bila kita tak larat akan beri kesan pada baby jugak di dalam. Buat yang termampu sahaja. Selebihnya serahkan pada suami.
Pada 22/02/2020,saya selamat melahirkan anak syurga ini secara normal dengan berat 3.4kg dan diberi nama Muhammad Ammar bin Aliff Haikal.Mudah sangat melahirkan adik.Bila pergi hospital untuk induce, doctor cek laluan dulu, alhamdulillah dah ada bukaan 4cm tanpa sakit apa-apa masa ni. Doctor pecahkan air ketuban, lepas tu terus sakit. Sakit yang tak sampai sejam, terus adik selamat dilahirkan. Terima kasih Allah sebab permudahkan.
BERPANTANG TANPA ANAK DISISI

Al fatihah buat anak-anak syurga yang lain. Doakan saya semoga kuat untuk menempuh ujian dari Allah, doakan saya kuat menempuh setiap hari berpantang tanpa anak disisi. Doakan saya kuat.. Itu saja yang saya harapkan dari semua sekarang ni.
Saya tak meratapi. Tapi izinkan saya untuk meluah. Hanya ini dapat menenangkan rasa sarat rindu buat anak syurga umi. Berat mata memandang, berat lagi bahu memikul. Umi redha walaupun pahit untuk telan. rindu yang sakit, tiada penghujungnya. Penantian yang perit untuk dilalui. Umi simpan kenangan disini. Al- FATIHAH buat anak-anak syurga umi. Muhammad Ammar 22/02/2020. Nur Ameena 12/09/2018.
Sumber: Sofea Shafie


Jangan Pandang Remeh Batuk Berpanjangan, Mungkin Punca Penyakit Berbahaya!

Selain selsema, batuk juga akan menganggu urusan kerja seharian kerana tidak selesa dengan keadaan tekak yang gatal. Tambah pula, jika batuk menyerang ketika mesyuarat dijalankan pasti akan menganggu orang sekeliling yang berada di tempat tersebut.
Bagi seseorang yang mengalami masalah batuk, ia tidak seharusnya melebihi dari dua minggu dan perlu dapatkan rawatan doktor sekiranya berpanjangan. Ini kerana batuk berpanjangan boleh disebabkan oleh penyakit berbahaya seperti perkongsian Dr Zubaidi Hj Ahmad di Facebooknya.

Baca juga: Ubat Batuk & Selsema Bukan Untuk Anak Bawah Usia 2 Tahun, Bahaya!
JANGAN PANDANG REMEH BATUK BERPANJANGAN

Apa punca batuk berterusan? Saya masih ingat seorang pesakit saya yang agak obese, selalu batuk ketika tidur. Dia terjaga kerana batuk berterusan tanpa henti. Bila minum air kosong baru lega sedikit. Dia sudah cuba pelbagai ubat batuk tetapi tiada perubahan yang baik.

Saya tanya bila kali terakhir makan? Dia menjawab selalunya pukul 10pm. Kadang kala lambat sikit. Bila tengah malam lapar, dia pergi ke restoren 24 jam untuk makan roti canai.

Saya percaya berkemungkinan besar, dia mengalami refluks. Ada masalah batuk disebabkan penyakit berbahaya. Ada disebabkan oleh masalah yang ringan.
Antara masalah batuk yang bahaya adalah:
1. Tibi
2. Kanser paru-paru

3. Bronchiectasis
4. COPD (Chronic Obstructive Pulmonary Disease)
Sementara yang kurang bahaya dan dapat dirawat dengan baik adalah:
5. Asthma
6. Post Nasal Phlegm akibat Sinusitis yang kronik

7. Reflux
Saya berikan ubat gastrik untuk kawal masalah beliau untuk sementara waktu. Pada yang sama saya nasihatkan kurangkan berat badan, tidur gunakan alas kepala yang agak tinggi dan tidak makan berat 2 jam sebelum tidur.
Sumber: Facebook Dr Zubaidi Hj Ahmad


Jangan Pandang Remeh, “Burnout” Dengan Kerja Boleh Undang Kemurungan!

Mudah marah? Itu mungkin petanda anda mengalami burnout. Burnout adalah istilah yang merujuk kepada satu keadaan emosi, mental dan fizikal yang mengalami kepenatan akibat stress berpanjangan dan berulang.
BEKERJA DARI RUMAH PUNCANYA
Bekerja dari rumah sudah menjadi kebiasaan sejak pandemik Covid-19 melanda negara. Bekerja dengan norma baharu ini memerlukan pembahagian masa antara waktu kerja dan waktu keluarga di rumah. Sudah semestinya ia memberi kesan mereka yang perlu memenuhi tuntutan pekerjaan dan juga pada masa yang sama menguruskan rumah.

Tambahan pula, sekolah ditutup dan mode PdPR digunakan untuk mendidik anak-anak di rumah. Beban kerja yang bertambah ini mengundang burnout berlaku kepada mereka yang bekerja dari rumah.
Antara faktor lain yang menyumbang kepada burnout ialah :

Kerja di luar bidang dan kepakaran, iaitu apabila seseorang itu berasa tertekan dengan mutu kerjanya dan rendah diri dengan kemampuan dirinya.
Personaliti diri, bagi individu yang mementingkan kesempurnaan dan mempunyai target serta pencapaian kerja yang tinggi.

APAKAH TANDA ANDA MENGALAMI BURNOUT?
Fizikal

keletihan tubuh dan sukar tidur
daya tubuh badan merosot
mengalami sakit tubuh badan yang tidak spesifik

Emosi

mengalami perasaan gagal dan hilang motivasi
sukar mengawal perasaan, mudah menangis dan kerap mengeluh
meragui kemampuan diri

Tingkah laku

penurunan prestasi kerja
mengalami masalah interpersonal dan konflik dengan rakan sekerja
mengabai penjagaan diri
mengasingkan diri

BOLEH MENCETUS DEPRESI
Burnout boleh dikategorikan sebagai gangguan mental. Jika ia tidak diuruskan dengan baik, ia boleh menjadi penyakit mental dan menjurus kepada depresi dan psikosis.

Jalani saringan dan pemeriksaan mental jika keadaan bertambah teruk. Perkhidmatan psikiatri ditawarkan di klinik kerajaan melalui Klinik Kesihatan dan Klinik Kesihatan Mental Masyarakat (MENTARI).
ATASI BURNOUT DENGAN LANGKAH INI
Jika gejala burnout ini dibiarkan berterusan, maka individu tersebut mempunyai risiko untuk mendapat kemurungan. Burnout boleh diatasi dengan melakukan aktiviti seperti ini :

cuti, cuti, cuti dan rehatkan diri.
buat aktiviti relaksasi dan rekreasi seperti yoga, meditasi, jogging, berlari atau dengar muzik.
cari hobi yang digemari atau cuba benda baru.
amalkan pemakanan yang seimbang, senaman dan tidur yang cukup
minta pertolongan dan pendapat orang

Isu kesihatan mental jangan dipandang remeh. Walaupun mengalami simptom burnout, ramai yang tidak bersedia untuk mengakui kerana bimbang dilabel lemah dan tidak mampu menyelesaikan tugas.
Sayangi diri dan jaga diri. Jadilah individu yang asertif, tahu untuk kata tidak “no to say no”!.


Jangan Pandang Remeh, Kenalpasti Asma Anak Di Peringkat Awal Sebelum Terlambat!

“Ibu, adik sakit dada lah nak bernafas pun rasa tak puas”
Pernah tak anak-anak merungut macam ni? Kalau pernah, jangan pandang remeh kerana anak anda mungkin mempunyai tanda-tanda awal mengalami asma. Untuk pengetahuan anda, asma adalah isu kesihatan yang serius dan lebih 70 juta penduduk di Asia mengalaminya (2015). Selain itu , di akhbar Harian Metro, Pakar Perunding Kanan Dada dan Pengarah Institut Perubatan Respiratori (IPR) Kuala Lumpur, Datuk Dr Abdul Razak Abdul Muttalif berkata, senario di Malaysia menunjukkan lima peratus golongan dewasa menghidap lelah manakala kanak-kanak mencatat 10 peratus.

http://asthmacure.co.in/
Memang tidak boleh dipandang ringan hal ini. Oleh itu, jom kita baca apa yang dimaksudkan dengan asma dan semoga isu kesihatan ini boleh dicegah dan dikawal di peringkat awal ya!

APA ITU ASMA?
http://medic.bz/

Asma adalah sejenis penyakit jangka panjang atau kronik pada saluran pernafasan di mana berlaku penyempitan di saluran pernafasan dan  meyebabkan sesak atau kesulit bernafas. Selain susah untuk bernafas, penderita asma juga selalu mengalami gejala lain seperti sakit dada dan batuk-batuk.
ASMA DALAM KALANGAN KANAK-KANAK
Kondisi asma dalam kalangan anak-anak akan berbeza simptomnya dari setiap kanak-kanak. Ada kanak-kanak yang sangat sensitif kondisi asmanya, ada yang tidak sensitif. Antara tanda-tanda kebiasaan bagi kanak-kanak yang mengalami asma adalah :
http://www.newkidscenter.com/

mudah batuk terutama sekali ketika bermain, di waktu malam atau ketika ketawa dan menangis
batuk yang kronik berlaku dalam satu-satu masa
mudah berasa letih ketika bermain
sampai satu ketika, mereka akan bernafas dengan cepat
anak-anak akan mengadu sakit dada, dada berasa sempit
apabila bernafas, akan ada bunyi seperti ‘bersiul’

http://www.essentialkids.com.au/
Pakar perubatan juga menasihatkan bahawa tanda-tanda ini boleh dipastikan bahawa ia benar-benar asma apabila anak-anak mencecah umur 5.
PUNCA KEPADA ASMA
Antara faktor yang menyebabkan asma adalah :
http://www.metroparent.com/
1. Alergik dengan habuk. Kerapkali berpunca dari ‘nasal allergic’ atau ekzema (penyakit kulit)
2. Penyakit keturunan dimana terdapat ahli keluarga yang mengalami penyakit yang sama.
3. Banyak terdedah dengan asap rokok selepas dilahirkan
4. Anak dilahirkan tidak cukup bulan atau mempunyai berat yang rendah
RAWATAN YANG BOLEH DIBERIKAN
http://www.express.co.uk/
1. Melalui laporan perubatan
Doktor akan mula menganalisa laporan perubatan anak-anak. Ini untuk memastikan jika anak-anak pernah mempunyai pengalaman yang sama seperti sakit dada, sesak nafas atau pengalaman ahli keluarga mempunyai penyakit yang sama.
2. Melalui pemeriksaan kesihatan
http://www.asthmacondition.com/
Kanak-kanak akan melalui proses pemeriksaan x-tray dan bagi kanak-kanak yang berumur 6 tahun ke atas, mereka akan menjalani prosedur pemeriksaan ‘simple’ paru-paru yang dipanggil ‘spirometry’. Ujian ini akan menentukan kadar udara di dalam paru-paru mereka dan ini membantu doktor untuk menentukan tahap kronik asma tersebut.
3. Ubat-ubatan dan inhaler
www.allergypartners.com
Ubat-ubatan yang berkaitan dengan asma adalah selamat untuk dimakan jika mengikut nasihat doktor yang ditetapkan. Selain itu, penggunaan inhaler juga akan membantu anak-anak jika mereka mengalami kesukaran bernafas secara tiba-tiba.
MAKANAN YANG BOLEH MEMBANTU

Avokado
Kubis
Bayam
Pisang
Kunyit
Epal
Bawang putih
Halia
Buah berri
Makanan laut tinggi Omega-3 seperti salmon dan tuna
Minyak zaitun

http://www.womanin.me/
* Untuk pengetahuan anda semua, amat penting untuk membawa anak-anak mendapat rawatan pakar sekiranya mereka mempunyai simptom-simptom di atas.  Amat penting juga untuk ibu bapa tahu bahawa jika tiada simptom yang timbul ketika anak sedang diperiksa, itu merupakan perkara biasa. Jadi, ibu bapa perlu menjadi kunci utama untuk mengenalpasti gejala yang dialami oleh anak-anak supaya dapat diterangkan kepada doktor.
giphy.com


Jangan Pandang Rendah Mainan Murah, Banyak Manfaat Untuk Otak Anak!

Ibu bapa memang suka membeli mainan untuk anak-anak. Ada juga segelintir ibu bapa yang memilih mainan mahal sahaja untuk anak-anak kerana takut mainan yang lain tidak mendatangkan faedah. Salah sebenarnya jika berfikiran begitu kerana setiap mainan ada faedah tersendiri meskipun harganya murah dan berpatutan.
Seperti perkongsian bapa di Facebook yang menceritakan tidak kisah mainan tersebut mahal atau murah, asalkan banyak memberi manfaat kepada anak-anak ketika bermain.

Baca juga: “Ibu Hilang Sekejap Pun Anak Takut”- Pakar Kongsi Idea Permainan Yang Boleh Dicuba
JANGAN PANDANG RENDAH MAINAN MURAH, BANYAK MANFAAT
Mainan murah tapi mahal manfaatnya Hah, ingat mainan mahal-mahal semua bagus ke. Sebenarnya mainan yang murah-murah lagi banyak manfaat dari mainan mahal tau.

Apa sahaja mainan yang anak boleh buat pretend play, itu la mainan yang paling bagus untuk anak 6 tahun ke bawah. 5 sebab pretend play bagus untuk perkembangan anak-anak:
1. ASAH KEMAHIRAN SOSIAL
Dia berlakon konon-konon memasak, jadi doktor, jadi cashier semua tu sebenarnya dia sedang asah kemahiran sosial dia. Dari cara bercakap sampai la kepada cara nak menerima arahan dari orang lain.
Itu semua kemahiran sosial. Walaupun dia cakap sorang-sorang, tapi dia sedang berimaginasi bercakap dengan orang lain. Hah, masa tu perkembangan sosial dia akan meningkat.

2. LATIHAN BAHASA
Masa anak buat pretend play cuba tengok dia bercakap. Selalunya lebih lancar, lebih petah dan lebih banyak cakap dari biasa. Ini kerana ketika buat pretend play sebenarnya dia sedang sungguh-sungguh menjiwai watak tersebut.
Makin dia jiwai watak, makin banyak latihan bahasa dia dapat. Masa pretend play ni juga anak banyak buat eksperimen bahasa dia.
3. BELAJAR KAWAL EMOSI
Main sorang-sorang pun kadang macam main ramai orang. Nada suara, gaya tubuh, cara bercakap dia berubah-ubah. Contoh, kalau main pretend bawa kereta, dari kereta tu laju siap ada bunyi broom broom..Sampai la kereta tu nak terjatuh gaung, oh no.

Jatuh dalam slow motion pulak tu. Daripada emosi bawa kereta laju sampai nak terjatuh tu, anak belajar untuk kenal emosi teruja dan suspen. Kadang dia belajar emosi gembira, sedih, marah dan sebagainya. Pretend play bagus untuk kematangan emosi anak-anak.
4. JADI SENAMAN FIZIKAL
Pretend play ni bukan terhad pada alat mainan yang tak banyak bergerak je tau, ada juga pretend play yang gasak juga. Contoh macam jadi askar, jadi bomba, jadi adiwira. Kalau dapat mainan ni, memang tak duduk diam punya anak-anak kita.

Segala panjang akal dia bermain itu la jadi senaman fizikal dia hari-hari. Makin kuat dan sihat la anak kita lepas tu. Cuma kena sabar la kalau rumah sepah dan bising selalu. Huh!
5. KEMAHIRAN BERFIKIR BERKEMBANG
Ingat senang ke nak berimaginasi? Imaginasi ni perlukan kemahiran visual dan kreativiti otak yang tinggi. Anak yang boleh fokus dan kreatif sahaja boleh buat pretend play ni. Main pretend play ni lebih banyak kembangkan kemahiran kreativiti otak anak kita berbanding lego, monopoli, puzzle, dan permainan canggih lain.

Tidak ada peraturan, tidak ada sekatan. Perkembangan anak kita tak terbatas, unlimited learning. Terbaik untuk otak anak kita ni.  Masa anak buat pretend play tu jangan kacau pula, melainkan kita di jemput. Kalau di ajak main sekali pretend play dia hah, layankan sahaja la.
Walaupun main masak-masak. Ikut kajian anak yang bermain dengan orang dewasa perkembangan mereka jadi 2 kali ganda lebih cepat berbanding main sorang-sorang. Mainan murah tak apa, janji banyak manfaat.
Sumber: Facebook Mohd Fhais Salim


Jangan Panik, Rupanya Ini Cara Dapatkan Semula Duit Yang Hilang Dalam Akaun Bank

Isu kehilangan duit dalam bank sering-kali terjadi. Transaksi keluar yang dibuat bukan daripada tuan badan sendiri. Menurut ciapan Anis Suraya di laman twitternya, rajinkan diri untuk sentiasa memeriksa akaun bank bagi mengesan jika berlakunya sebarang transaksi di luar kawalan.
Duit hilang satu sen pun jangan dibiarkan segera membuat pertikaian dengan pihak bank melalui cara di bawah ini. Setiap satu sen itu amat berharga, itu merupakan hasil titik peluh kita memperolehinya. Jangan dibiarkan!

Baca juga: Lafaz Taklik Dibelakang Sijil Nikah, Tersembunyi ‘Kunci Keluar’ Buat Perkahwinan Menyeksakan!
JANGAN PANIK, RUPANYA INI CARA DAPATKAN SEMULA DUIT YANG HILANG DALAM AKAUN BANK

Kalau duit hilang dalam akaun, jangan kalut dulu! Cuba try cara ni:

Cara dapatkan balik duit hilang dalam akaun bank.
1) Call nombor belakang kad bank
Terus call nombor yang ada dekat belakang kad tu, inform ada unknown transaction. Then usually CS akan cakap dorang akan siasat & block kad.
2) Screenshot semua transaction & highlight unknown transaction tu
3) Download ‘Dispute Form’

Korang search je dekat google dispute form, download & terus isi je.
P/s: CS takkan mention ye step yang ni
4) Email Dispute Form

Korang email form tadi tu, sekali dengan screenshot transaction kepada bank ([email protected] / [email protected]) & cc kepada Bank Negara Malaysia ([email protected])

5) Pegi cawangan bank berdekatan & buat kad baru
6) Tunggu duit masuk

Kalau duit hilang even sesen pun tolong lah dispute (pertikaian) dengan pihak bank. Selalu la check transaction akaun bank korang okay!
Sumber: Twitter Anisssurayaaa


Jangan Pegang Jarum/Pin Tudung Guna Bibir, Doktor Jelas Risiko Boleh Cederakan Paru-Paru!

Kadangkala kesibukan kita mengejar masa membuatkan kita mengambil remeh perkara yang sebenarnya mendatangkan risiko. Contoh mudah adalah wanita bertudung yang terbiasa meletakkan pin atau jarum di sekitar mulut, bibir ataupun gigi mereka.
Tragedi tertelan mahupun tersedak jarum atau pin tudung semakin kerap berlaku atas faktor yang tidak disengajakan seperti batuk, ketawa, bersin mahupun bercakap sewaktu pin atau jarum tudung masih berada di kawasan yang berisiko untuk tertelan sebagaimana yang dikongsikan oleh Dr. Nurul Yaqeen dalam kiriman Facebook beliau berkenaan pesakit yang tertelan jarum dan mendapatkan rawatan.

Ingatkan saudara, rakan dan anak perempuan anda untuk tidak melakukan tindakan berisiko tersebut apabila memakai tudung.
PIN TUDUNG BOLEH MENCEDERAKAN PARU-PARU

Kepada para hijabista dan wanita di luar sana, tolong berhati-hati ketika memakai hijab mahupun tudung menggunakan pin, kerana ia boleh mencederakan paru-paru anda. Memegang pin tudung menggunakan mulut / bibir / gigi ketika menggayakan hijab adalah sangat berbahaya kerana pin itu boleh terlepas masuk ke dalam mulut, seterusnya pergi ke paru-paru dan mencederakan paru-paru anda.

Sekiranya ia berlaku, pembedahan dengan secara bius penuh terpaksa dilakukan menggunakan ‘rigid bronchoscopy’ (kamera untuk melihat ke dalam paru-paru), seperti yang telah dilakukan oleh doktor-doktor pakar paru-paru dari Respiratory UKMMC. Pesakit wanita itu bernasib baik kerana pin tudung tersebut telah berjaya dikeluarkan dengan selamatnya.
Adalah lebih selamat meletakkan pin tersebut di tangan baju atau di tempat lain sahaja ketika menggayakan hijab atau tudung anda. Kes-kes seperti ini telah banyak berlaku sebelum ini. Segeralah berjumpa doktor pakar paru-paru jika anda tersedak pin tudung dan mengalami simptom tersedak pin tudung seperti berikut
1. Batuk berterusan
2. Batuk berdarah
3. Sakit dada
4. Kesukaran bernafas
TIPS MEMEGANG PIN TUDUNG SECARA SELAMAT AGAR PARU-PARU TERPELIHARA
Cara memegang pin tudung secara selamat ketika memakai tudung atau hijab, agar tidak mencederakan paru-paru
Maaf, saya tidak mempunyai model yang sesuai, jadi teddy bear ini adalah model yg terbaik buat masa ini. Pin yang bermodel bunga ros pink adalah objek yang perlu anda berikan perhatian (Gambar 1)
CARA YANG SALAH :

Gambar 2 : Cara yang salah adalah dengan memegang pin tudung menggunakan mulut/bibir/gigi. Ini kerana, sekiranya anda tiba-tiba terbatuk/terketawa/terbercakap ketika ini, pin tersebut akan terus meluncur laju menuju ke tekak dan seterusnya ke paru-paru, lalu mencederakan paru-paru anda. Sangat bahaya!
CARA YANG BETUL :

Gambar 3 : Cara yang betul, meletakkan pin di tepi atau di tempat letak pin ketika memakai tudung. Setelah tudung selesai dipakai, barulah diambil pin di tempatnya, dan diletakkan di tudung. Cara ini merupakan teknik terbaik untuk memegang pin tudung.

Gambar 4 : Cara yang betul, boleh sematkan pin di tangan baju (jika memakai baju berlengan panjang). Setelah tudung selesai dipakai, barulah diambil pin dari situ, dan diletakkan di tudung. Tetapi agak sedikit berisiko, kerana boleh melukakan tangan pula. Jadi berhati-hati.
Nota : Berhati-hati dalam apa jua tindakan yang anda lakukan. Pakailah tudung secara selamat. Sayangi paru-paru anda!
Sumber : Dr. Nurul Yaqeen , Respiratory UKMMC


Jangan Pening Kepala Bila Anak Kencing Malam, Guna Cara Mudah Ini Untuk Latih Mereka

Anak selalu kencing malam?
Situasi apabila anak selalu kencing malam iaitu ‘bedwetting’  ini sudah menjadi kebiasaan bagi anak-anak yang sedang membesar. Namun, terdapat juga situasi di mana anak-anak masih lagi terbiasa untuk kencing malam walaupun umur sudah menjangkau lima tahun! Sepatutnya, perkara ini tidak boleh dibiarkan berlarutan. Statistik anak-anak mengalami masalah kencing malam di Amerika menunjukkan bahawa 15 peratus anak masih kencing malam pada usia 5 tahun , dan 7 hingga 10 peratus anak-anak masih kencing malam pada usia 7 tahun!
http://www.reflexologymelbourne.net.au/

Kenapa anak selalu kencing malam? Alasan saintifik atau alasan kukuh bagi isu ‘bedwetting’ ini masih belum dijumpai. Cuma, ramai yang berpendapat bahawa jika ibu bapa pernah mengalami situasi ‘bedwetting’ ini semasa kecil, potensi untuk anak-anak mereka terjadi perkara yang sama adalah tinggi. Antara sebab lain yang dikatakan menjadi sebab anak selalu kencing malam ialah, kanak-kanak mempunyai kapasiti yang kecil untuk menyimpan air kecil di dalam badan dan mungkin anak anda sedang mengalami ‘deep sleep’.
Cara Untuk Atasi ‘Bedwetting’
1. Pastikan anak anda mengalami pembesaran yang normal, supaya tabiat mereka tersebut akan lama-kelamaan hilang apabila mereka meningkat dewasa.

http://www.weightandwellness.com/

2. Pastikan anak memakai seluar dalam atau seluar tidur. Ini boleh menghadkan tabiat kencing tilam mereka. Selain itu, sebagai langkah berjaga-jaga, anda juga boleh lapikkkan tilam nipis kalis air yang boleh didapati di pasaran.
3. Kawal jumlah air yang perlu diminum oleh anak-anak. Jangan biarkan mereka minum terlalu banyak air sebelum tidur.
http://www.goodtoknow.co.uk/
4. Ini penting, pastikan anak kencing dahulu sebelum tidur. Ini mungkin dapat membantu mengelakkan anak-anak dari kencing malam.
5. Kalau anak sudah dewasa tetapi masih mempunyai masalah ini, elakkan anak-anak dari minum air berkafein kerana air berkafein memudahkan mereka untuk membuang air kecil yang banyak pada waktu malam.
charlies-magazines.com
6. Buat para ibu, pastikan anda mengejut anak-anak yang selalu mengalami masalah ini untuk bangun pada waktu malam dan membuang air kecil. Pastikan anda mengejut anak-anak bangun sebelum dari waktu kebiasaan situasi berlaku.
7. Jika anda risau tidak dapat kejutkan anak-anak untuk bangun membuang air kecil, anda juga boleh cuba untuk menggunakan jam penggera untuk melatih anak bangun sendiri ke tandas.
8. Jika keadaan berlarutan dari kebiasaan, berjumpalah dengan doktor untuk mendapatkan nasihat atau rawatan secara mendalam.
http://www.healthiestblog.com/


Jangan Picit Jerawat & Cabut Bulu Hidung Di Kawasan ‘Segi Tiga Kematian’ Ini!

Memicit jerawat di bahagian kawasan hidung dan berdekatan memang menjadi kepuasan ramai. Namun, tahukah anda bahawa kawasan yang memuaskan inilah yang dikatakan ‘segi mata kematian’ dan sangat berbahaya. Oleh itu, penting untuk anda tahu bahawa adalah merbahaya untuk picit jerawat di kawasan ini!
Baca juga: Ini Contoh Taska/Pengasuh Yang Bagus Mak Ayah Kena Alert!

BAHAYA ‘SEGI TIGA KEMATIAN’, ELAK PICIT JERAWAT & CABUT BULU HIDUNG
Doktor-doktor pakar penyakit berjangkit di Universiti John Hopkins telah menyeru untuk orang ramai mengelakkan memicit jerawat atau menarik bulu hidung terutamanya di kawasan segi tiga “kematian” di muka. Ya. Segi tiga kematian. Lebih kurang macam segi tiga bermuda.

“Para konspirasi segi tiga bergembira dengan penemuan ini”

Kawasan segi tiga ini adalah berkait dengan infeksi bakteria yang dikatakan boleh menyebabkan jangkitan di sekitar otak dan juga boleh menyebabkan strok. Walau bagaimanapun, ianya sangat jarang berlaku disebabkan antibiotik dan sukar untuk bakteria merebak secara melawan arus di dalam salur darah.
BOLEH SEBABKAN JANGKITAN KUMAN

Namun, ianya boleh berlaku jika kuman tersebut sudah menjadi kuat dan antibiotik tidak lagi boleh melawan kuman tersebut atau jangkitan kulit yang sangat teruk.
Jadi, adalah penting untuk kita mengelakkan perkara yang boleh menyebabkan kulit kita terdedah dengan kuman akibat daripada aktiviti-aktiviti yang disebutkan di atas. Lebih-lebih lagi, bakteria yang semakin bijak dalam rintangan antibiotik.
Ingat, kita sudah lama tidak menjumpai antibiotik kelas baharu.
Kali terakhir kelas antibiotik yang dijumpai adalah pada tahun 1987 iaitu lipopeptides. Sehingga kini, kita hanya membangunkan antibiotik sedia ada untuk menjadi lebih baik. Semakin lama semakin sukar untuk merawat kuman bakteria.
PHM sentiasa menekankan konsep pencegahan lebih baik daripada berubat. Jadi amalkan sanitasi yang baik, elakkan memicit jerawat atau mencabut bulu hidung. Dan jika ingin melakukan prosedur, pastikan ianya adalah teknik steril. Semoga artikel ini bermanfaat dan memberikan ilmu baru untuk anda.
Sumber: Public Health


Jangan Ralit Bekerja Je, Aplikasi Waktu Solat Malaysia Bantu Majikan & Pekerja Bersatu ‘Jiwa’

Bekerja dan mencari rezeki yang halal merupakan perkara yang sangat dituntut dan mendapat pahala. Mana tidaknya, rezeki halal inilah yang akan diberikan kepada ibu bapa dan menyara keluarga. Namun, ramai dalam kalangan kita terlepas pandang tentang hubungan antara majikan dan pekerja yang menuntut untuk menjaga etika Islam dalam bekerja.
Baca juga: Cari Ketengangan Jiwa? Inilah Masanya Untuk Jadikan Al-Quran Sebagai Bestfriend

Majikan dan pekerja bersatu ‘JIWA’

Benarkah majikan yang mementingkan etika kerja menurut islam dapat melahirkan sebuah organisasi yang berjaya dan cemerlang? Ya betul, bukan sahaja dapat melahirkan sebuah organisasi yang berjaya dan cemerlang bahkan pula mendapat keberkatan daripada Allah SWT.

Majikan dan pekerja harus mempunyai ‘JIWA’ yang mengikat hati mereka untuk terus berpandukan syariat islam. Dalam kesibukan masa bekerja, tetap tidak meninggalkan setiap satu suruhan dan perintah Allah SWT. Antaranya adalah mengikat jiwa dengan Al-Quran.

WAKTU SOLAT MALAYSIA BERI KEMUDAHAN KEPADA PEKERJA

Antara aplikasi yang sangat dicadangkan untuk setiap pekerja muat turun adalah Aplikasi Waktu Solat Malaysia. Dalam Aplikasi ini ada satu ruangan khas nama Al-Quran, serba lengkap. Selain itu dapat memberi kemudahan kepada setiap pekerja untuk membaca Al-Quran walaupun dimana mereka berada. Tak payah nak bawa Al-Quran secara fizikal lagi!

Marilah kita sama-sama menjadikan Al-Quran sebagai pedoman hidup kita sehingga ke akhir hayat. Insya-Allah, semoga dengan terikatnya hubungan majikan dan pekerja dengan Al-Quran dapat mempengaruhi keberkesanan organisasi. Ianya melibatkan setiap individu dan berkait dengan penghayatan agama dan akhlak. Ianya harus difahami juga oleh setiap warga dalam organisasi. Etika kerja haruslah bersendikan keimanan dan ketaqwaan kepada Allah tanpa mengetepikan hak- hak manusia yang patut di jaga.
Jangan lepaskan peluang untuk muat turun aplikasi Waktu Solat Malaysia secara PERCUMA supaya kita dapat menjadikan Al-Quran sebagai pengikat ‘JIWA’ diantara majikan dan pekerja.


Selepas 3 bulan berpantang dengan bayi di rumah, bukan mudah untuk ibu kembali memulakan kerja di pejabat. Rasa rindu, risau, terutamanya rasa bersalah pasti akan hadir dalam diri.
Perasaan ini bukannya hanya dirasai pada awal tempoh berpantang saja, tapi ia selalu datang tak kira masa. Kita rasa bersalah bila kena outstation dan tinggalkan anak bersama suami, pembantu, atau ibu ayah. Kita rasa bersalah bila kita terlepas peluang melihat langkah pertama mereka. Kita rasa bersalah bila kita terlepas untuk hadir ke sekolah anak pada hari-hari penting kerana ada urusan kecemasan di pejabat.

Walaupun anda akan berasa sedih dan kecewa bila mengenangkan semua perkara ini, cubalah berlapang dada dan jangan terlalu menyalahkan diri sendiri.
5 Sebab Anda Tak Perlu Rasa Bersalah Jadi Ibu Bekerja
1. Anda Adalah Inspirasi, Terutamanya Anak Perempuan
Walaupun anda rasa tidak lengkap, tidak sempurna, dan kadangkala begitu teruk, tapi sebenarnya anak-anak anda memandang tinggi kepada anda. Secara tidak langsung, ibu telah mengajarkan erti tanggung jawab dan menunjukkan contoh berdikari yang terbaik kepada pada anak.

Malah, seorang ibu bekerja akan memberi confidence booster untuk anak-anak, terutamanya anak perempuan agar mereka tidak takut mengejar cita-cita mereka walaupun menghadapi kesukaran pada masa tertentu – seperti yang dilaporkan menerusi temuramah dan survey yang dijalankan kepada anak-anak perempuan oleh Pamela F. Lenehan.

Foto Kredit: bladna.nl
2. Anak Lelaki Pula Belajar Menjadi Lebih Simpati Dan Bertanggungjawab
Bagi anak lelaki pula, sebuah penemuan telah menunjukkan bahawa anak lelaki yang dibesarkan oleh wanita bekerja lebih cenderung untuk melibatkan diri dengan kerja-kerja rumah.
Bukan setakat itu saja, anak lelaki ini juga berkemungkinan besar untuk meluangkan lebih banyak masa bersama keluarga kerana sifat empati yang telah dipelajari melalui pengalaman dengan ibu masing-masing.
Foto Kredit: properti.liputan6.com
3. Melahirkan Mentaliti Anak Yang Berdaya Saing
Dalam sebuah kajian Harvard Business School mendapati bahawa keluarga yang memiliki ibu bekerja mempunyai pendapatan yang tinggi apabila mereka meningkat dewasa.
Hal ini menunjukkan bahawa anak-anak ini lebih berdikari dan berdaya saing untuk menceburi bidang pekerjaan pada masa akan datang kerana dapat melihat contoh terdekat daripada ibu mereka sendiri.
Foto Kredit: pgl.co.uk
4. Anda Yang Lebih Memahami Keadaan Keluarga Anda
Walau apa pun kata orang sekeliling, percayalah bahawa anda berhak menetapkan apa yang anda rasa terbaik buat keluarga dan diri anda. Hakikatnya, setiap keluarga diberikan ujian serta cabaran yang berbeza, dan kita tak akan pernah berasa cukup selagi kita cuba membandingkan diri dengan ibu-ibu lain.
Walau apa pun pilihan anda, tiada satu jalan pun yang akan menjadikan hidup kita bebas masalah. Maka, cuba lihat kembali cara untuk mengatasinya secara logik dan bukannya dengan memendam perasaan atau menyalahkan diri setiap masa. Selagi kita berasa stres dan bersedih, selagi itulah kita tak akan dapat menikmati masa-masa berharga bersama anak dan keluarga.
Foto Kredit: urbo.com
5. Anda Menyumbang Kepada Ekonomi Keluarga & Negara
Sama ada anda bekerja secara sepenuh masa atau part-time, pendapatan tambahan yang diperolehi ini sedikit sebanyak mampu menyumbang kepada ekonomi keluarga mahupun negara.
Malah, dalam kes-kes tertentu, perkhidmatan anda dapat mengisi permintaan yang amat diperlukan seperti dalam bidang perbidanan dan kesihatan wanita.
Foto Kredit: aboutislam.net
Anda Telah Berusaha Menjadi Ibu Yang Terbaik!
Tidak dinafikan bahawa didikan anak bermula di rumah. Namun, anda masih boleh meluangkan masa berkualiti bersama anak walaupun anda seorang ibu bekerja.
Dengan kerjasama yang tidak berbelah bagi daripada pasangan dan alternatif yang tersedia, anda tak perlu risau kerana sebenarnya anak anda bukanlah lebih menyukai ibu bekerja mahupun ibu bekerja – tetapi mereka cuma mahukan seorang ibu yang bahagia. Bila ibu bahagia, barulah anak-anak akan berasa gembira dan ceria!